text:
NA rarama kei na rorogo e lako mai na loma ni taoni vaka Arapea e na kena bogi, kei na i boi ni kakana mai na veivalenikana ka vaka kina na domo ni vakatagi e na nodra vakayagataka na kenadau e na gaunisala ka ra veisisivi e na nodra raica tu yani na lewenivanua.
Na rorogo ni vicasagavulu na udolu na veivosaki kei na nodra kacivaka na nodra i voli na dauvolivolitaki e voqa yani e na lalaga ni veiyatu vale lelevu ka taravaki tu vakamatau e na qele ka qai maii boroi vulavula tu yani.
Na veivale kece e na taoni qo ka vaka me sigani yani e na kena yakavi mai na rarama ni matanisiga ka qai mai boroya tu yani e dua na i boro rairai totoka e na roka ni matanisiga.
Na yasana qo ko Sheik Othman e na toba ko Aden e rairai totoka dina e na kena sa laki dromu na siga.
Na i boi ni kakana e na kena boi sareguregu e na loma ni kuro ka vikotaki yani e na cagi ni maliwa lala e na veimaliwa ni vale lelevu kei na cagi e liwa tiko mai takali.
Na i boi ni kakana qo e vakavuna kina me kauta tani na cagi ni veipaipo lelevu ni benu ka davo koto e na lomadonu ni sala kei na binibini benu ka tawana tu e na veiyasa ni gaunisala.
Na kena sa toro mai na buto e solia talega na vakacegu mai na katakata ni siga e na vanua qo vaka Arapea, ka dina ni sala vata mai na rerevaki ni veika e dau yacoe na bogi.
Na rarama ni veicina e na veiyasana e na loma ni tauni ka kauta yani vakabalavu kina mua ni gaunisala ka dua ka solia tu yani na i yaloyalo ni butobuto e na nona vaka me qasi voli yani vakamalua.
Ni rauta e rua na i yate mai na kataremoremo ni cina, e rua na turaga e rau dabe tiko e na motoka ka kele tiko vakatikitiki, na motoka qo e dua vei ira na motoka ka ra veibinibini tu yani ena vanua oya.
O rau na lewe rua qo e rau vakasaravi ira na tamata e ra wavoki tu e na yakavi oya kei na nodrau tokara tu na i sulusulu vaka Arapea ka wavivigi koto vakamatau na uludrau e na i ubi ka ra dau vakayagataka ka ra kilai tani kina na tagane ni Arapea ka laurai e na i yaloyalo ni rarama me vaka na yalo ena maliwa ni rarama ni cina.
O rau na rua qo e rau vakaisulu vakamatau me vakataki ira ga na tamata ka rau vakasarava tiko, e dina ni ni nodrau vanua e duatani sara mai na vanua e rau mai tiko kina, ka yawa sara mai kina dua tale na yasai vuravura.
Vakasauri ga e rua na turaga e rau vakaiubi talega e rau lako tani mai vakatikitiki e na kedra maliwa na tamata. E rau rai yani kina motoka ka rau kalawa yani vakavica kina vanua e kele koto mai kina na motoka, ka rau raica rawa na lewe rua tale na vakatawa tiko mai e na loma ni motoka.
E na nodrau sa tatara vakamalua na lewe rua na turaga ni Arapea qo kina loma ni nodrau i sulu, ia o i rau na turaga ka rau tiko mai e na loma ni motoka e rau sa raica rawa na taliva ni dakai mai vei rau na kai Arapea.
Ka rau dolava vakasauri na katuba ni motoka na turaga e rua ka tiko e na loma ni motoka ka se bera ni rau butu yani ki tautuba e rau sa vanataka ruarua mai na nodrau dakai leka (Browning 9mm pistols) ki vei rau na turaga ni Arapea.
E vakanomodi vakasauri na vanua ka mai galu talega yani na domoni vakatagi kei na mamauwe. Na mata kece e ra sa rai yani kina vanua e cabolo mai kina na gasau ni dakai, e na vanua vata oya e sa laurai toka kina ena dela ni qele na dra ka rau mai davo matemate toka kina o i rau na turaga ni Arapea qo.
O i rau na turaga e rua ka rau a vanavana e rau seuta yani na vanua ka ra osodrigi tu mai kina na tamata ka rau vakarautaka tu na nodrau dui dakai leka.
E na vica na miniti ni oti na vanavana oya, e ra sa maliwai rau yani na vo ni mataivalu kei rau na rua na turaga qo oya ko Talaiasi Labalaba kei Sekonaia Takavesi ka rau sa ripote tale yani ki na valenivolavola ni SAS e Ballycastle mai Khormaksar.
E rau talanoataki tiko vakalevu na lewe rua qo e na i tukutuku me baleti ira na mataivalu na SAS ka ni rau dau vakaitavitaki rau vakalevu talega e na vuqa na kabavakaivalu ka ra vakaitavi kina na wasewase ni mataivalu qo na SAS.
Me vaka e vakaraitaka ko Pete Scholey ka ni rau a dau veitokani sara vakalevu kei rau na rua qo. E rau a curu vata kei Takavesi kina mataivalu e na 1963, ia, o Takavesi ka dau kilai levu e na yaca na Tak e okati tiko e na wasewase ni mataivalu na Kings Own Boarders Regiment ka dau vukei Pete Scholey vakalevu e na gauna e rau vuli valu vata kina. Ia, o Labalaba e rau veikilai vinaka talega kei Pete e na nodrau a sota mai Sigapoa e na 1970.
Ko Pete oqo e a lewena tu na i mataivalu naba dua ni Bolatagane oqo na SAS me 20 na yabaki. A lewena e liu na Royal Artillery kei na Parachute Regiment, ka sinai vutucoqa e na yalo ni tamata qaqa ka dau yalomalua sara ni gauna e dau tiko leqa kina.
E curu ki na SAS e na 1963 ka mai vakaliliga kina na nona i vava ni i valu e na 1986, ni oti e 23 na yabaki..E levu sara na veivanua e na veiyasai vuravura e sa vakaitavitaki koya kina me vakataki Borneo, na i valu e na dela ni veinuku dravuisiga kei Aden ka vaka kina o Oman. A bau monataka talega na i lawalawa ka ratou a curuma na valenivolavola ni Mata ni Irani e na 1980, ka oka tiko e na veivueti oqori o Takavesi, e dua vei rau na gone i Taukei kilai levu e na SAS se na mataivalu ni Bolatagane.
E talanotaka talega e na nona i vola ko Pete ni a sega vei koya nai lavo mai Malaya e na nona a tiko vakavuli ka mani solia vei koya na i lavo ko Labalaba. Ia, e a qai yalataka o Pete me na sauma na i lavo oya vei Labalaba ia, e sega vakadua ni ciqoma o Laba me saumi lesu vei koya nai lavo e dau tara vua o Pete.
Mai Aden o Laba kei Tak kei so tale na gone i taukei me vakataki Jim Vakatali e ra veimaliwai kei iar na kai Arapea ka ra vakaisulu vaka kai Arapea.
E dina ni o rau na turaga qo ni Viti e rau turaga lelevu mai vei ira na kai Arapea, ia na roka ni yagodrau e rawatawa sara na nodrau veimaliwai vinaka me vakatautauvatataki kei ira na kai Bolatagane.
E rawa ni rau dau vosa vaka Arapea ia, e vica walega, ia o Jim e kena dau sara e na vosa vaka Arapea ka rawa ni vakadewataka tale na veika e rogoca.
Ni veigauna kece me ratou dauveivosaki kina vakaviti e levu vei ira na kai Arapea e ra nanuma ni ratou tiki beka ni lawalawa ka ra kaimua ni waqa ka ra gole mai Aferika.
Na nodrau cakacaka vuni vakalecaleca ka sega ni rawa vakadua me rau vakaraitaki rau se vakatakilai rau e lomai Aden. E na loma ni vanua qo e rau vakaraitaka kina o Laba kei Tak na nodrau kila ka vakaivalu ka vakukauwataka na nodra vakalecaleca voli e na kedra maliwa na meca.
O rau na rua qo e rau rawarawa sara na nodrau veimaliwai kei iar an kai Arapea ka rau sa bau buta vinaka e na i walewale ni bula ka rau rawa ni vunitaki rau voli kina e na kedra maliwa na meca. O rau na lewe rua qo e na Ceva ni Pasivika e sega ni tu na kedrau i tukutuku dina e na mataivalu ni Bolatagane, oya na nodrau vakaitavi e na SAS ka veiqaravi voli kina o Tak e na Kings Own Boarders kei Laba e na Royal Irish Rangers. E na gauna qo e rauta ni ra lewe 2000 vakacaca na gone i taukei era sa veiqaravi tu e na mataivalu ni Bolatagane. Era sa vakadinadinataki ira oti na gone i Taukei e na mataivalu oya e na i valu mai Maleya e na nodra sogolati na kai Javani e nai karua ni valu levu ka ra kena dau e na i value na loma ni veikau.
Ia, mai Aden, o Laba kei Tak e rau vakarau vakatulewataka ka monataka e dua na kaba vakaivalu kei na na veika vuni tale eso.


c: text/html

text:
SA koto oqo e ra na i takitaki ni tabana ni tiko bulabula mai vei Vuniwai Ratu Epeli Nailatikau ka veivakarautaki tiko mai oqo mai Glenwood, Arkansas, ena matanitu levu o Mereke. E vaka koto oqo na lewe ni ni nona noke:
E sega ni baleta ni levu na i lavo, baleta ga na noda soli keda vua na Kalou me taukena na noda bulai, ia, o Koya e qai nona na ka kece, na Kalou e yavalata e dua na veiwatini me rau sauma yani na noqu i vodovodo, ka vakayagataka na veika kece e tu ena vuravura oqo mo na vakayagataka, ke vaka ko kerea vua, baleta ni nona na vuravura kei na veika kece e tu kina.
Ia, na nomu kerekere, me kua ni baleti iko, me baleti ira na tani, oya me donu ga vua na Kalou, baleta ni Okoya e kila vinaka duadua na ka ena vinaka vei keda yadua. Au mai tiko oqo eke me baleta na nomuni qaravi na tauvimate mai noda vanua. Au sa vakadeitaka ni sai koya oya e e donu vua na Kalou, baleta o Koya e dau lomani ira na vakaloloma kei na tauvimate, me vaka eda sa dau wilika e na nona i Vola Tabu: (James 4:3 Ye ask and receive not because ye ask amiss,that ye may consume it upon your lust.)
Me vaka au sa dau wasea tiko vei kemuni ena retio, e sega ni dua na ka eda veitalanoataka, e vu mai vua na tamata se mai vei au,e vu kece mai nai vola ni ni Kalou o koya ka a bulia na yagoda ka vola talega na i Vola tukutuku ni yagoda, baleta o koya taudua ga e kila vinaka duadua na vei tiki ni yagoda kece sara.
Me vakataki Ratu Toyota ga na turaga ni Japani ka bulia na motoka, ka rau veiyacani, e na vola o koya na kena i vola tukutuku, ka vaka macalataki kina na veitiki ni motoka lalai, droinitaki tu ka qai mai tuluna vinaka tu yani na cava mena caka kina, na vanua me biu kina na wai, na waiwai, na kena livaliva kei na veika kece ni sa bera ni o vakayagataka, se me da tukuna na lawa me muri me bula vinaka kina nomu motoka.
Tovolea mo biuta na wai ena vanua me biu ki na na waiwai, eda sa kila sara tu ga na ka e na yaco.
Sa vaka sara talega kina na yagoda. Ke da na misini vakadomobula na kena vukutaki, kei na kena mata i lalai na kena gacagaca. Me yacova na siga oqo,e sa sega ni rawa ni kila na tamata na kena vei tikina lalai kece sara.
Baleta e tukuna na Kalou, na ka vuni ni Kalou sa nona, na ka sa vakaraitaki sa yaga vei keda kei ira na luveda Deuterenomy 29:29,na noda Kalou e sega ni veisau, se veigoleyaki Malakai 3:6- O au na Kalou au sega ni veisau.....,O koya gona au na kaya kina vei keda, na lawa a solia na Kalou nida muria ga e sega ni dua na tauvimate ena tauvi keda, ia ke vaka eda sa tauvi mate tu, eda na bula rawa, ia o iko kei au e tiko na nodaru i tavi, me daru kila na lawa ka daru muria.
Sa i koya sara ga oqo na i naki ni noda veivakavulici tiko.O koya gona e dodonu meda vakavinavinaka kina vua na Kalou ni vakavuna na neirau sota kei Viliame Ravai, ka kerei au sara kina meu dau vakaitavi yani vei kemuni ena veimacawa, enai otioti saraga ni noqu siga mai Viti.Vinaka Vili. E walu na lawa ni tiko bulabula, au na veivakavulici kina moni kila, ia nida sa kila me da muria sara.
E na qai kuri tale yani.

robotstxt: allowed

filter: keep


text:
E VAKARAITAKA o Naita Fulori, na marama ni Ba ni dua na ka e vulica vei Talatala Grace Reuben oya na vosota.
E levu na ka dredre e lako curuma o koya ena nona bula o Grace ia e marama dau vosota ka qarava vagumatua na Kalou, e kaya o Fulori.
O Nau Fulori e vaka me rau sa veitinani tale kei Talatala Grace ena nodrau dau veilomani ka dau veitokani vinaka kei na marama ni Ba oqo.
E sega ni ka rawarawa na veika e lako curuma mai ena gauna ga se susugi mai kina e Vuniciuciu Labasa o Talatala Grace.
Vakadeitaka ni nona a susugi mai ena vuvale eratou lotu Idu mai na vanua ni teitei oqo mai Labasa ka yaco me ciqoma na vakavuvuli ni lotu va- Karisito ena gauna se qai tubu cake mai ena nona se goneyalewa kina.
Vakaraitaka ni sega ni rawarawa na veika a sotava mai kei na nona digidigi me sa nona i suwai ni cakacaka na Turaga.
E vakaraitaka o Talatala Grace ni gauna se gone lailai kina me yacova na yabaki 19 e dau tautauvimate.
Tukuna ni dau tuvi bo tu, ka sega ni maca rawa na yagona kece ka sa laki lako me sa vaka e boi tu na yagona ena vuku ni mate e bikai koya tu.
Tukuna ni sa lako vei ira na liga ni wai, vei ira na dau rairai ka sa sega ga ni wali rawa na nona tauvimate oqo.
E mai vakavuna talega me dau sega ni taladrodro vinaka na nona vuli ka ena vuku ni tauvimate.
E dua na siga eratou qai sikovi koya yani e lewe tolu na dau kau lotu, o Apakuki Coka na Ratu Walesi ka sa mai takali yani, o Are Siri kei Talatala Mereia Votomosi.
O ratou na lewe tolu na turaga kei na marama oqo eratou tuberi koya ena vuku ni yaca ni qaqa kei na yaca ni veisereki o Jisu Karisito.
Tukuna o Talatala Grace ni tekivu mai keya, esa nanuma me sa tovolei Jisu mada.
Tukuna ni sa qai tukuni vua ni o Jisu e Kalou e rawa ni na vukei koya mai na nona tauvimate.
Esa qai dau vakavulici vua na masu oqo ena vosa vakavalagi.
Jesus, even though I dont know you.
But I want you to heal me Jesus, Amen.
Koya ga na qaqani masu oqori a vakadinata na marama ni Idia oqo ena loma ga ni dua na macawa e sa takali vakadua na mate e tauvi koya.
Tukuna ni gauna e tauvi koya kina na mate oqo, e ra sa dau mata levu taki koya na wekana ka ra sa dau vakasisilataka na i boi ni yagona ena vuku ni mate e tauvi koya.
Ena Jiulai 19, 1988 a papitaiso kina o Grace, ka dau yacana tu e liu ni sucu mai o Sunil Lata.
Ia na gauna e sa mai ciqoma kina me nona turaga o Jisu ka sa veisau mai na lotu Idu kina lotu va- Karisito, e sa veisau talega na yacana ka sa soli koya o tamana na nona bula o Grace me sa laki susugi ka tuberi ena koronivuli ni lotu mai Nasoso, Macuata.
E a laki vuli vakatawa kei na qasenivuli ni muri vuli mai Nasoso o Grace.
A lesi sara mai na valenilotu e Dudley me mai vakatawa ena 1990 vakacaca.
Ena loma ni rua na yabaki, esa veisau na nona i tavi me sa laki qasenivuli ni muri vuli e na YMCA o Grace.
Oti esa qai vosa vua o Talatala William Lucas me sa lesu tale mai me mai veiqaravi ena loma ni lotu. Mani lesi sara ena Tabacakacaka o Navua, Lautoka me va na yabaki, lesu tale mai ki Suva ena 2006.
Ena yabaki vata oqori e sa krea na nona i vola ni kerekere me sa laki Vuli Talatala.
Ena 2007 kina 2008, a veiqaravi voli mai Ba kei Tavua.
Mai na 2009 ki na 2011 e laki qarava kina na nona Diploma ni Vuli Talatala ka rawata na nona mata ni vola ena yabaki sa oti.
Ena yabaki oqo e sa lesi kina o Talatala Reuben me na talatala veivuke vei Talatala Qase ena valenilotu e Dudley e Suva.
Ena yabaki 2010, e sa mai leqa kina na watina ka dua na gauna dredre vua ni saga tiko na nona vuli, ka qai mai kau tani na watina, o Michael Reuben.
Tukuna ni vakavinavinaka ni tiko eso na nona i tokani vinaka era lotu Idu kei ira tale na lewenilotu era dau vukei koya vakailavo kei na veitokani.
Vakaraitaka ni Fomu Vitu tiko ena gauna oqo na luvedrau e dua gonetagane, ka vuli tiko ena koronivuli e Dudley.
Vakadeitaka ni gauna oqo e dodonu vei ira na marama yada e dodonu me ra na vakararavitaka na nodra bula vua na Kalou, ka kena i karua me sa na tiko e dua na ka mera na vakanamata tiko ena vuku ni nodra bula ka mera na tudei kina ka cakacaka vakaukauwa me yacova sara ni ra sa rawata na nodra dui sasaga.


text:
ERA sa vakanamata tu na vanua o Naduruvesi e na koro o Rukua, Beqa e na siga Ltulevu ni macawa mai oqo ni sa na vakatabui tiko na nodra i qoliqoli ka se qai matai ni gauna me vakayacori kina.
E kaya na Mata ni Tikina o Orisi Cagiulaba, yabaki 52, ni sa na vakatabui tiko na i qoliqloi e na vanua o
E mai rawa oqo e na veitalanoa kei na Talai Veivuke e nai Wasewase e Loma mai na yanuyanu veiwekani o Yanuca ka ka kerei kina me dua mada kei iratou na vakailesilesi vakamatanitu ka oka tiko e na veiqaravi ni yasana.
Keitou kalougata ni ratou a mai oka mai kina na i soqosoqo na Pacific Blue Foundation, na i soqosoqo mai Mereke ka ratou dau maroroya ka taqomaka nai sasalu ni waitui, e kaya o Cagilaba.
Kuria ka kaya ni ni kena mai vakatabui oqo e mai mau kina na veitalanoa kei na vanua o Nacurumoce (Vaga, Rukua), Naduruvesi kei Nukutabua (Yanuca).
Na vakatabui ni i qoliqoli oqo e na yacova tiko na tini na yabaki.
E kaya o koya ni soqosoqo na Blue Pacific Foundation e vakailavotaka na kena vuli, kena vakatatabu kei na nodra qaravi na mai tiko e na vulici ni vakatatabu oqo.
Era oka tiko e na cakacaka oqo na Tabana ni Qoliqoli, Tabana ni Veitarogi Vanua, Roko ni Yasana o Serua, Roko ni Yasana o Rewa, Tabacakacaka ni Ovisa kei ira a turaga ni vanua.


text:
E VAKADINADINATAKI ni vu ni kena lailai ni wiliwili ni gone ni Kubuna era curu ki na Vuli Talatala ni sa rui lailai na i wiliwili ni koronivuli ni lotu.
Oqo na vuna e lailai tiko kina na i wiliwili ni Talatala, ka levu ga na gone Lau kei Vanua Levu era sa gumatuataka tiko na vuli Talatala.
E vakaraitaka na veika oqo na Peresitedi se Qase Levu digitaki vou ni lotu, o Nai Talatala Tuikilakila Waqairatu.
Oqori e rawa ni dua na vuna na kena lailai na i wiliwili ni gone ni da raica vakayasana.
Au sa qai taura rawa tiko ni sa qai tauyavu tiko ena gauna oqo na koronivuli ni lotu mai Koro kei Gau.
Mai Tailevu, e dua ga na koronivuli ni lotu oya na Lotu Bible School mai Sote.
E Burebasaga, e dua ga mai Nasali, kei na kena mai Kadavu e Rijimodi e sa sogo tale tiko ena gauna oqo, e kaya o Talatala Tuikilakila.
Kaya o koya ni ra lewe lailai sara na gone ni vanua o Kubuna kei Burebasaga.
E vakaraitaka ni ka bibi na nodra vakauqeti talega na gone mai na veivuvale me ra i Talatala se mera solia na nodra bula ki na cakacaka ni lotu ena vukuna na i Taukei ni Lotu.
E vakadeitaka ni dua talega na vuna e lutu kina na i wiliwili ni gone ni Kubuna, oya ena kena sega ni ra yadrava talega na nodra i tavi o ira na qase kei ira na i talai ni Kalou.
E levu talega ena gauna oqo era nanuma ni sa cakacaka beci na cakacaka vakaitalatala, ka ra vinakata eso tale na cakacaka era nanuma ni vinaka cake sara.
Oqo e dodonu me ra na yadrava tiko na i Talatala Qase ena Veiwasewase era sa lesi kina, e kaya.
E rauta ni $3,400 e solia na Lotu Wesele kivei ira na Radini Talatala Qase vakacegu era sa mai cegu ena yabaki oqo.
E oka kina o Talatala Ilaitia Tuwere mai Niu Siladi, Talatala Tomasi Kanailagi, Talatala Manasa Lasaro kei na vuqa tale na i Talatala era sa yacova na yabaki 70 lako cake.
E dau soli ya $200 vei ira na Radini ka ra lewe 17 kece era talaci, ka soli vei ira na i Talatala Qase me ra yadua na i tutuvi.
Na i tutuvi sa i vakatakilakila ni loloma soli wale ni Kalou vei kemudou.
E toqai koto kina na i balebale ni loloma ni soli tutuvi vei ira na i Talatala Qase vakacegu ka vaka koto oqo ne:
Ni dou tu wale ka tawayaga e na mata ni tamata, oqo na loloma sa digitaki kemudou ena kedra maliwa na lewe vuqa, vakabulai kemudou, buli kemudou vou, ka vakayagataki kemudou ki na cakacaka Vakaitalatala dou a sa buli oti mo dou sa i Talatala se i Apositolo ni Kalou Bula ena nodra vakabulai na nona tamata ki na Matanitu na Kalou.


text:
IA, me da sa na tomana sara tiko na noda vulica na i cavuti ni yasana o Nadroga kei Navosa. Ni wiliwili sara yani.
Na tikina cokovata o Ruwailevu e na tikina makawa ko Mavua ka wili kina na koro ko Raiwaqa, Mavua kei Tubeirata ka ken ai cavuti, Turaga na Qali Mavua.
Na loma ni tikina makawa ko Naqalimare ka wili kina na koro ko Koroisagana, Sautabu, Natawatawadi, Toga, Vunaqoru, Raveyaga, Korona kei Rarabasaga ka kena i cavuti, Turga na Tui Qalimare.
Na tikina makawa ko Bemana ka wili kina na koro ko Tuvu, Korotuluve, Vulinagerua kei Nailebaleba ka kena i cavuti, Raralevu na Tui Davutukia.
Na loma ni tikina makawa ko Nasikawa ka wili kina koro ko Nawairabe, Korovou kei Matokana ka kena i cavuti, Nasikawa na Tui Nasikawa.
Na tikina cokovata ko Navosa e na tikina makawa ko Namataku ka wili kina na koro ko Keiyasi, Nasucoko kei Draiba ka kena i cavuti, Turaga na Tui Nasaunivalu.
E na Tikina makawa tikoga ko Namataku ka wili kina na koro ko Sawene, Wanosi, Nausori, Navula kei Yadrau ka kena i cavuti, Turaga na Tui Namataku.
E na tikina makawa ko Noikoro ka wili kina koro ko Korolevu, Namoli, Nukuilau, Vatubalavu, Nabuyanitu, Drobuta, Noikoro, Viti Levu kei Wema ka kena i cavuti, Koroivakabeka na Marama na Tui Noikoro.
Na loma ni tikina makawa ko Nadrau ka wili kina na koro ko Nadrau, Nabawaqa, Qalinasau kei Naga ka kena i cavuti, Turaga na Tui Nadrau.
Na Tikina makawa ko Navatusila ka wili kina na koro ko Nabutautau, Sauvakarua, Nanuku kei Tuvavatu ka kena i cavuti, Turaga na Tui Navatusila. Na tikina cokovata ko Vatulele e na tikina makawa ko Vatulele ka wili kina na koro ko Ekubu, Taunovo, Lomanikaya kei Bouwaqa ka kena i cavuti, Vunisalevu na Tui Ekubu.
Na Tikina cokovata ko Malolo ena tikina makawa ko Malolo ka wili kina na koro ko Solevu, Yaro, Tavua kei Yanuca ka kena i cavuti, Turaga na Tui Lawa. Ia, ena macawa mai qo eda na vulica tiko na i cavuti ni veitikina e na yasana vakaturaga o Naitasiri.


text:
ENA vica na yabaki sa sivi, eda dau rogoca ni kacabote se kune na waiwai mai Ra, mai Malake, ena bati ni wai vaka oya mai Nakorotubu.
E dau kacivaki ka rogovaki raraba na i tukutuku ni kena sa laurai na waiwai me qaqi mai kina na waiwai ni motoka.
Oqo e dau tiko ena loma ni qele kei na boto ni waitui, ka ra dau kilai kina na wekada mai na vanua vaka Arapea ena vuku ni i yau bula oqo.
Ena neitou a gole vakacakacaka e Nakorotubu, e se ka sa deivaki tikoga vei Qasenivuli vakacegu Kuliniasi Loco na nona a raica ena batini waitui ena koro oqo o Saioko na waiwai.
Oya se gauna sara nei Rabuka ena nona se veiliutaki tiko ena 1990 vakacaca.
Ena dua na mataka na neimami gade mai batini baravi e sa vude tu ka loaloa na waitui, ni da raica ga yani ka tara eda kila saraga ni waiwia.
Au mani takica sara na waiwai oqo ka kauta sara ki na tabana ni Mineral Resources e Nabua, ka vakau sara ki Ositerelia me laki vakadeitaki na ka e sa kunei oqo ena neimami bati ni baravi.
Sa oti tale e vica na macawa me qai laki tarogi yani, e tukuni ga ni oya e dua na waiwai na diesel ka vunitaki tu ena gauna ni i Valu Levu.
E sega ni dua na pepa e soli mai, me vakadeitaki ni a laki vakadikevi ka me laurai mai ena pepa se cava dina e laurai ena neimami bati ni uciwai oya.
E levu na kaivalagi kei na kai Javani era mai taro sara ena veika emai laurai ena vanua oqo, e kaya o Loco.
E nanuma deivaki ni sega ni a caka vakavinaka ka dua na qito duka ena vuku ni kena dau sega ni vakamatatataki kivei ira na lewenivanua ni dau laurai e dua na i yau bula me vakataka e laurai ena batini uciwai oqo e Saioko.
E nanuma talega ni dau maroroya tiko o tamana e dua na vatu e kabi tu kina na koula, ka a kelici mai ena dua na mua ni koro oqo ena gauna era sa mai vakoro kina ena korovou era tiko kina oqo ni oti na gauna ni Misila Levu e Viti.
E vakaraitaka o Loco ni levu sara na i yau bula e tu oqo e na noda vanua ka ra sa vo me ra na vakaraitaki ira mai ena kena gauna ga.


text:
Veidigidigi ena na 2014 e dei tikoga
E vakaraitaka na Paraiminisita ni noda vanua o Commodore Voreqe Bainimarama ni na dei tikoga na navunavuci ni matanitu oqo ena na kena vakayacori na veidigidigi ena yabaki 2014. ... more
Leqa na vakadrodrovi ni wai: WAF
Sa vakarota na tabana ni wai ena noda vanua na kena sogo tiko na vakadrodrovi ni wai ena so na tiki ni koroturaga o Suva, ena taudaku kei Nasinu kei Bau ena yasana o Tailevu ena macawa oqo. ... more
Cakacaka vata ki na dua na Viti vou: PM
Ena nona dolava na soqo levu ni ka 40 ni yabaki ni kena vakananumi na noda sa mai tu vaka galala vei Peratania, e kaya na Paraiminisita ni noda vanua ko Voreqe Bainimarama me na cakacaka vata ki na navunavuci vou ni Viti vou sa tu e matada. ... more
Vakanuinuivinaka mai o Amerika ena i ka 40 ni yabaki ni tu galala
Sa vakauta mai na nona vakanuinuivinaka na Peresitedi ni vanua ko Amerika ko Barack Obama na vakanuinuivinaka ni nona vanua ena kena sa mai cabeti na ka 40 ni yabaki ni noda tu vakai keda. ... more
Kama mate na gone yabaki dua
Mai mate koso e dua na gone dramidrami mai Nabua na mataka na noa ni oti na kena a kama na nodratou vale na mataka na noa. ... more
Dolava o PM na bose ni yasana o Kadavu
E na dolava tiko na mataka e dai na koroturaga levu e Suva na Paraiminisita ni noda vanua Voreqe Bainimarama na bose ni yasana o Kadavu. ... more
Read
the news in English
Nodra Vosa Ena Bose Levu Vakaturaga
PM's New Year message for 2006
Fiji 7s rep Ilai Tinai poses for a photo ahead of the team's departure to Nadi yesterday. The team departs our shores for the Gold Coast 7s tournament tomorrow. Fiji is the defending champion and has been grouped with host Australia, Tonga and Scotland.Photo:Avikash Chand
Audio:
Vijay Singh on the 2000 coup
Video: SDL Ministers Swearing-In
Audio: 2006 IDC Final
Audio: 2006 IDC Semi-Finals


text:
Na ka eso sa Kalougata kina na tamata
A sa vosa ko koya, ka vakavulici ira, ka kaya:
- "Sa kalougata ko ira sa yalomalimalumu; ni sa nodra na matanitu vakalomalagi."
- "Sa kalougata ko ira sa dautagi; ni ra na vakacegui".
- "Sa kalougata ko ira sa yalomalua; ni ra na taukena na vanua."
- "Sa kalougata ko ira sa viakania ka viagunuva nai valavala dodonu; ni ra na vakamamautaki"
- "Sa kalougata ko ira e dauloloma; ni ra na lomani"
- "Sa kalougata ko ira sa yalosavasava; ni ra na vakatokai me luve ni Kalou"
- "Sa kalougata ko ira era sa vacakakani e na vucu ni valavala dodonu; ni sa nodra na matanitu vakalomalagi"
"Dou sa kalougata, ni dou sa vakasewasewani, ka vakacacani, ka vosavakacacataki vakailasu e na ka kecega e ca, e na vucuqu. Dou reki ka marau vakalevu; ni sa levu na kenai sau vei kemudou mai lomalagi ; ni sa vakaoqo na nodra vakacacani ira na parofita era sa bula eliu vei kemudou".


text:
About FBC Radio One
Radio Fiji One or Domoiviti is the Fijian national network targeting largely national development Fiji wide. These programs are sponsored by the government under the Public Service Broadcast (PSB) contract and also from private organizations and religious organizations in Fiji.
Domoiviti programs reach out to the largest possible audience. These programs includes weather bulletins; disaster warnings and awareness, religious programs, cultural and cross cultural programs, family, programs that interest minority groups such as Rotumans and Banabans, children, youth development programs and other programs of national interest.
NA DOMOIVITI
Na siteseni ni yalomatua, e rogoci e Viti raraba ka yaco sara yani ki Toga matanisiga, Samoa i Sisifo, ka vaka kina na yasa i Niusiladi e qara mai ki Viti.
Na Domoiviti duadua ga edau rogoci kina na i tukutuku kei na sere makawa eso era katoni ka maroroi tu ena noda valeniwalesi. E maroroya ka vakamareqeta na vosa vaka-Viti, na i tovo kei na i vakarau vakavanua vakakina na veivakauqeti me da kila ka kauwai talega ena nodra i tovo na veimata tamata eda sa bula veimaliwai tu e Viti.
Na siteseni duadua ga oqo na Domoiviti, dau kilai eliu na Radio Fiji One, e nona tiko ena gauna oqo na konitaraki ni kakaburaki vaka-Viti, na Public Service Broadcast, ka saumi mai na matanitu. Na i naki levu ni konitaraki oqo, sa i koya na kena saumi me rawa ni dau rogoci e Viti, Rotuma/Rabe na veiporokaramu eso ena maroroya na noda vosa, i tovo kei na i vakavanua eda kilai tani kina.
E rua na porokaramu sa dede talega ena noda valeniwalesi, sa i koya na gauna ni vuli ena walesi, e vakarautaki mai na Minisitiri ni Vuli ni noda vanua kei na Lotu Kaburaki edau rogoci ena vosa vaka-Peritania ena 10am ena Sigatabu kei na vosa vaka-Viti ena 6:45pm ena yakavi talega ni Sigatabu.
Sa vakanuinui tu na Radio Fiji One se na Domoiviti, me sa na rawa ni vakadewataki ena mona livaliva oqo, eso na porokaramu taleitaki eso, me rawa ni ko ni vakaivotavota talega ena maqosa ni nodra taledi na vakailesilesi era sa tomana tikoga na cakacaka ni buli porokaramu kei na maroroi ni keda i tukutuku ena noda valeniwalesi.


text:
Sa Vakatakila ko Jisu
Sa Vakatakila ko Jisu Na ka eso sa Kalougata kina na tamata, 1-12. Sa vakavulici ira na nona tamata me ra yaga, 13-16. Sa vakadinadinataka na vunau makawa, 17-20. Sa tukuna na kenai balebale dina na laba, 21-26. Kei na dauyalewa, 27-32. Sa vakavulici ira na nona tamata me ra kakua ni bubului e na veivosaki, 33-37. Me ra kakua ni veisausaumitaka na ca, 38-42. Ka me ra lomani ira na lodra meca, 43-48.
Sa vakavulici ira na nona komata ko Jisu, e nai loloma, 1-4; e Na Masu, 5-15. E na lolo, 16-18. Sa vakarota me ra kakua ni daulomana na ka vakavuravura, 19-23; se lomaocaoca, 24-34.
Sa vakatakila ko Jisu ni sa ca me da daulelewa vei ira na tamata, 1-5; e vinaka me da vakatavuvuli vakavuku, 6. E vinaka me da daumasu vua na Kalou; kai valavala dodonu vei ira na tamata, 7-12. Na matamata-ni-kiro qiqo, kei na sala rabailailai, 13-14. nai vakavuvuli lasi, 15-20. Me da kakua ni rogoca walega na vosa ni Turaga, me da cakava talega, de sa da vaka na tamata sa tara na vale e na nuku, 21-27. Sa kurabui na lewe vuqa e na nonai vakavuvuli, 28-29.


text:
ERA na taura e $10,000 kei na nodra sitifikiti ni nodra sa rawata na cakacaka ni susu manumanu kei na teitei na lewe 30 na gonevuli eratou sa mai tekivuna tale oqo na Navuso Agriculture School mai Navuso, Naitasiri.
E vakaraitaka o Talatala Malakai Tuikadavu ni ra sa mai tekivu na lewe 30 na gonevuli ena yabaki oqo.
Era vulica tiko na porokaramu ni teitei kei na susu manumanu ka sala vata kei na tatadra ni kena vakatoroicaketaki na qele ka sala ni i lavo kei na bisinisi me baleta na qele ni lotu Wesele ka tiko oqo mai Navuso.
E vuqa na gauna e levu na gone era sega ni laki vakayagataka sara vakavinaka na kila kei na veika era vulica yani ena tabana ni teitei kei na susu manumanu ka ra laki veisautaka tale na nodra cakacaka ena gauna era sa vuli oti yani kina.
Oya e sa dua na vakalusi gauna levu ka maumau na kila era sa vulica tu yani, ka sega ni laki vakayacori sara na tatadra me baleta na veika era sa laki vulica yani ena vuku ni vakayagataki qele kei na susu manumanu.
Eso vei ira na gone era sega ni laki teitei se susu manumanu baleta ni sega ni ra tekivutaki yani vakavinaka ena kena soli e dua na nodra i lavo.
Ena gauna oqo era sa yadua kece tiko na gonevuli oqo e dua na nodra akaude ena baqe na BSP, ena kena sagai me ra na vukei tiko na gone oqo ni tiko talega na cakacaka kei na vurevure ni i lavo ena teitei kei na susu manumanu, e kaya.
E na yabaki rua sa oti, na neitou laki veisiko ena koronivuli oqo na tabana ni Nai Lalakai e laki vakaraitaka tiko o Talatala Mala na tatadra e sa tiko ena kena vueti cake tale o Navuso.
Era a tekivu vuli na gonevuli ena kena tevu ga na tavuleni, sega na desi kei na dabedabe.
Oqo era sa vakadesi vovou kece na gonevuli, e sa tiko oqo ena koniteina ena wavu oqo e Suva na nodra meteresi kei na loga na gonevuli, ena kena sa vakacokotaki tiko na nodra vuli kei na veiqaravi e vakarautaki vei ira na gone.
E 25 na pasede na veika era vulica na gone, e loma ni valenivuli, e 75 na pasede era laki vuli cakacaka ka vuli tara ena teitei kei na susu manumanu.
Ena yabaki 2014 era sa na tauri sitifikiti kina na gonevuli oqo e Navuso kei dua na gonevuli era sa na kauta tiko kei ira e $10,000 mera na laki vakavotukanataka kina na veika era sa vulica ka susugi kina ena koronivuli oqo e Navuso, e vakamacalataka o Talatala Mala.


text:
ENA macawa sa oti e da wilika na nona sa dro ki Raravatu ko Ratu Masi Roraveli ka qai laki rogo tale tiko mai na nona vosa bolebole tiko mai vei tuaka ko Iranasau kei na luvena ko Ro Seru Naba II.
E vakaraitaka ko Ratu Peceli Ro Seru Tuisese na turaga taukei Waikalou ka kawa mai vei Iranasau ni yaco na gauna me tuva i valu tale ko Ro Seru Naba II ka kabai Tamana lailai tale ka tiko mai Raravatu.
Na nona kabai Raravatu o noqu yaca, mani vakavuai o Raravatu ka dro ko Ratu Masi ki Savubeta, e kaya ko Tuisese.
Me tekivu mai na gauna oya na nona lesu tale ki Raravatu ko Ratu Masi sa mani nanumi kina me sa mudu na i valu ka ra sa tiko veilomani na yavusa Waimaro ka ra tiko mai Waidina kei ira na tiko yani e Waikalou e Soloira.
E vakaraitaka ko Tuisese ni matata vianka tiko o koya e qase vei rau na veitacini ka rau a kaba e na vatu e bula vinaka tiko na nona kawa e Soloira.
Ia, vei ratou na tiko mai Waidina e qase o koya e tiko mai Nadakuni, ka tarava o koya e tiko mai Nabukaluka ka gone sara o koya e tiko mai Lomai.
E qase ga o keitou na tiko yani ike (Serea) kei ratou na tiko mai Waidina e qase o taukei Burelevu ka tiko mai Nadakuni, tarava o koya e Nabukaluka ka gone o koya e tubu kina na turaga ka tiko e Lomai, e kaya ko Tuisese.
O i ratou na neitou mai Matuku e na neitou veitalatala mai Nadanuya e soli vei ratou e vica na ka me nodratou i solisoli, e kaya o Tuisese.
A vakaraitaka o Tuisese ni gauna sa ra tawase kina mai Nadanuya e na nodratou sa toki ki Namadua na turaga ni Rara ka ra gole na tiko mai Matuku e na gauna qo sa mani tukuni vei ratou na gole sobu i Matuku.
Ni dou sa gole sobu ki waitui, dou sa na laki kana ika bulabula tiko ka ceguva na cagi ni baravi, dou sa na yaco mo dou tamata vuku ka rairai vinaka, e kaya o Tuisese.
E vakaraitaka o Tuisese na veisolisoli oya ka vakayacori mai Nadanuya e sega walega ni soli nai rairai, na vuku me ratou na laki vakarogoi Waimaro tiko e soli talega vei ratou e dua na i solisoli me tawa mudu oya na i loloma bibi ka na sega vakadua ni guilecavi kina o Nadanuya na vanua ka ra veitalatala kina na nodra qase na turaga ni Waimaro ka ra tiko yani e na loma ni vanua e Naitasiri kei ratou na sa laki tiko mai Matuku.
Na solisoli e ra kila vinaka tikoga na wekaqu na turaga ni Matuku baleta ni soli ga vei ira na turaga ka sega vei ira na marama ka na sega vakadua ni na yali me yacova na rusa ni vuravura, e kaya o Ro Seru.
Me yacova mai na gauna qo e sega vakadua ni yali vei ira na turaga ni Matuku ka dra ni Waimaro na i solisoli ya ka ra dau maroroya sara na kena i tukutuku.
Sa mai yala talega eke na noda i talanoa me baleti rau na dratabu nei Ro Seru Naba I ka ra sa bula tiko na nona kawa dina vakadra e na vanua o Waimaro e na bati ni Waidina e na koro ko Nadakuni, Nabukaluka kei Lomai ka vaka kina o i ratou na tiko e Waikalou mai Soloira e Serea mai ma loma ni yasana o Naitasiri.


text:
ERA sa vakauqeti na lewe ni lotu Wesele me ra na solia talega na nodra nanuma ena vuku ni veika era na gadreva me lewe ni noda Yavu ni Vakavulewa. Sa vakadeitaka na veika oqo na Qase Levu digitaki vou ni lotu, o Talatala Tuikilakila Waqairatu.
E vakaraitaka ni sa soli oti vei ira na Tuirara levu ena veitabacakacaka na veika mena vukei ira ena nodra solia na nodra vakatutu na lewe ni lotu.
Era rawa ni solia vaka lewe ni lotu ni valenilotu, se dua na tabacakacaka se vakaiwasewase. Na komiti levu ni lotu ena vakarautaka talega e dua na nona vakatutu ena vuku ni veika ena gadreva ena vuku ni noda Yavu ni Vakavulewa vou, e kaya o Talatala Waqairatu.
Tukuna ni na tomana tikoga na lotu na nona na segata me rau na veitalanoa ka veitokani vinaka kei na matanitu e veiliutaki tiko ena gauna oqo mai vei Komadoa Voreqe Bainimarama.
Keitou na segata me na vinaka na neitou veimaliwai ka vakaraitaka ni sa tu vakarau na lotu me na vukea na bula ni lewenivanua kece e Viti ena vuku ni vakayagataki qele se susu manumanu, na vuli kei na veivakacakacakataki, e kaya.
E vakaraitaka talega ni sa vakadonui ena Koniferedi na kena tosoi e cake na i sau ni soli vakamisinare ka dau soli me veivuke ena kena cicivaki na valenivolavola ni Lotu Wesele ka rauta ni $3.4 na milioni e dau gadrevi me cicivaki koya madaga na valenivolavola liu.
Ia, ni laurai na kena cicivaki na lotu ena veiwasewase e 55 kei na 300 na tabacakacaka e rauta ni $35 na milioni na lavo e gadrevi mena cicivaki vinaka kina na veiqaravi ni lotu, e kaya o Talatala Waqairatu.
Oya na vuna esa lai vakatoroicaketaki tiko kina na qele mai Navuso ena kena rawa ni sa vurevure ni i lavo ki na Lotu Wesele raraba. Tukuna ki na Nai Lalakai o Talatala Malakai Tuikadavu mai Navuso ni ratou sa vakavinavinaka ena vuku ni veitokoni ni lewe ni lotu, na matanitu kei na wekada mai valagi ena nodra na vukea na tatadra esa koto ena vuku ni susu manumanu kei na vakayagataki qele e Navuso.
E sa gadrevi tiko e 350 kece na bulumakau loba sucu me rawa ni na vakavurea mai e $12 na milioni ena loma ni dua na yabaki, e kaya o Talatala Tuikadavu
Ena gauna oqo esa tiko e 162 kece, esa vinakati tale e 188 na bulumakau. Tomana ka vakaraitaka o Talatala Waqairatu ni sa kacivaki raraba kivei ira na lewenilotu Wesele me ra na veivuke ena kena sagai me 188 tale na bulumakau loba sucu me na vakau ki Navuso.
E so era sega ni solia rawa n a bulumakau era rawa ni solia na sede me rawa ni voli mai kina na bulumakau.
Mera sa vakadreti na Tuirara Levu kece ena veiwasewase me ra na sasagataka ka cakacakataka na kena vukei o Navuso me rawa ni vurevure tale mai ni i lavo kei na cakacaka ena vanua raraba kei na lotu, e kuria o Waqairatu.


text:
ENA macawa sa oti eda vulica kina na vakamacala ni nodra dau lolo vuladua vakayabaki na Lotu Islam kei na kenai balebale me vaka e volai tale tikoga e na noda i Vola Tabu na lotu Vakarisito ena Aisea 58.
Ia, nikua au gadreva meu vakuria ga vakalailai ena vuku ni nodra i Vola Tabu na Quran me vaka ga ni tautauvata tikoga na veika e tukuna tiko kei na ka e volai tiko ena Veiyalayalati Makawa vei keda.
Taumada, o ira na Lotu Islam sa dua na ka na nodra dau rokova na nodra i Vola Tabu ka ni tabu mada ga mera tara se biuta e na dua na vanua me laurai kina ni beci se biuta e na ruku ni vakarau ni sila se loma ni dua na kovate se kaburaka tu ga e na buturara ni loma ni vale.
Era okata na Quran me vosa ni kalou ka sa dodonu me rokovi ka dokai me vaka ga na nodra rokova ka rerevaka tiko na Kalou baleta na veika ga era vola na parofita e sa mai vua na kalou ka sega ni vakanananu vakatamata se me dua na ka e bucini ga mai na vakasama ni dua na tamata.
Ena macawa oqo eda sarava tiko ena retio yaloyalo na nona beitaki e dua na bete ni a bukana na kena vakamai na drauniveva mai na Quran ka sa veilewaitaki tiko ena gauna oqo mai na dua na vanua vaka-Aravea.
Oqori na kena dredre kei na kena bibi na rokova na vosa ni kalou vei ira na lotu Islam ni o koya mada ga e kunei ni vosa vakacacataka na Quran e totogi mate se kau mai e na matana levu qai vakamatei e nai veivakamatei beci duadua me veiraurau kei na ka e vakayacora.
O keda na lotu Vakarisito, ni vosoti au saka niu tukuna vakadodonu, sa dua na ka na noda beca na noda i Vola Tabu. Oqo e laurai ena kena sega ni dau maroroi vakamaqosa ena loma ni noda veivale na i Vola Tabu.
So vei keda era okata tu ga nai volatabu me dua ga nai vola ni talanoa se dua nai vola ni vuli mai koronivuli ka sega ni dau okata me vosa ni kalou dina baleta ni mamada na noda kila na kena bibi. Levu talega na veimatalotu era sa babasika mai nikua, era sa vukica vakalevu na vosa ni kalou ka volai tu e nai volatabu ka sa levu kina na duiduile me vaka na ua sa veitubuyaki ka dredre kina mera vakavulici ni sa vesuki ira na viko ni vesumona era dau cakava na kenai talatala. Rairai sai koya tale beka ga oqori na vu ni kena sa tubu cake tikoga nai wiliwili ni veimatalotu era sa robota yani na noda veitikotiko baleta ni sa yali na tuituina dina ni vosa ni kalou.
Era vakabauta na lotu Islam ni sega ni dodonu me vakadewataki na Quran ki na dua tale na vosa baleta ni na kauta tani na kenai balebale dina kei na kena tuituina dina me vaka na masima.
Na veika kece e toqai e na gauna oya rauta na 700 AD, ena gauna e vakasokumuna kina na nodrai vola vivigi na petereaki ni gauna makawa ka cokota vata na nodra parofita o Muhammed, e se o koya koya tu ga mai me yacova mai na gauna nikua, sega ni dua na digo lailai e kau tani (original text). Ia, e ka ni rarawa, ni o keda na lotu Vakarisito eda sa qai raica sobu ka vakadewataka vakaveitalia (diverse interpretation) ka vakasabusabutaka na nodai Vola Tabu me vakatauvatani kei ira na wekada lotu Islam. Eda sega ni maroroya se vakaraitaka noda rokova, eda biuta tu ga vakaveitalia e loma ni vale, eda laivi ira na gone me ra tara ka vaqitora me vaka na nodrai vola ni vuli. Au vakamamasu vei kemuni na turaga kei na marama me da tovolea me da rokova talega na nodai volatabu me vaka era rokova na Quran na lotu Islam.
Ni vosota niu vakaraitaka vakadodonu ni so na vakadewa (version) ni volatabu (Bible) sa volitaki tiko mai ena gauna nikua ka sa robota tu na veivalenivola (Bookshop) ena noda vanua nikua, sa yali kina na tuituina dina ni vosa ni kalou ka volai taumada e na gauna nei King James na tukadra vakavica na Marama Bale na Ranadi Ilisapesi ka vakatokai me King James Version.
Nikua era sa vakalialiai keda tu o ira na daunitabai vola mera rawailavo kina ena nodra vakadewataka ka vakawaicalataka na i Vola Tabu ki na vosa vakavarada me bacani ira kina na tamata mera vakabauta talega na veika era vakatavulica ka vesumonataki ira kina na nodrai vavakoso me ra ubia kina na vakasisila ni bula era valata tiko. Sa vakayagataki nikua na veivosa ka sega ni veiganiti vakalailai kei na ka dina e tukuna tiko na King James Version ka sa vaka na kana colacola (takeaway) me vaka na kana fish n chips na wili volatabu e na gauna nikua.
Sa rauta me levu tiko na veimatalotu ena gauna nikua baleta ni sa duidui na ka era dui vunautaka ka sa riba tani tiko vakalevu mai na vosa dina ni kalou se ka dina e vinakata na kalou me da muria.
Eda sa sarava sara tikoga vakasigalevu na revurevu ni beca na vosa ni kalou, sega tale ni yaga meu talaucaka e ke na kena mata ni meke, ni sa kila vinaka. Oqo e dua na ka me da sasagataka vakaukauwa meda kua ni yamekemeke se veitubuyaki na noda vakabauta me vaka na ua ni waitui sa liwava na Tokalau. Sa noqu masu ni na yaco na gauna mera na dabe vata na i Talatala ni veimatalotu ka tavusoya na ulutuga bibi oqo ena kena volai tale se vakadewataki vakavinaka tale na nodai volatabu, ka maroroi me vaka era maroroya ka rokova na lotu Islam na Quran.


text:
ERATOU sa solia na Wasewase o Namoli e $5,000 ena kena tekivutaki na sasaga ni lotu mena vakavurea e 12 na milioni na lita na sucu ena vuku ni bisinisi ni loba sucu ena noda vanua.
Era sa vakadonuya talega na lewe ni Bose ko Viti ena yabaki oqo mera na veivuke ena kena voli tale e 188 na bulumakau dau loba sucu.
Era a gade ki Navuso na Tuirara Levu ena macawa sa oti me ra laki raica ka vakadinadinataka mai na veika esa sasaga kina oqo na lotu.
Ena va na yabaki esa sivi mai oqo, ka sa sega ni vakatarai tu na veisisivi soli, kei na sere kei na basa, ka da dau mai kumuni i lavo kina na Lotu Wesele ena vuku ni cicivaki ni lotu.
Ena loma ni va na yabaki oya eda solia tikoga ki na valenivolavola levu na noda soli tau ya $10 dua na lewe ni lotu.
E vakaraitaka o Talatala Tuikilakila Waqairatu ni i lavo e dau kumuni mai oqo vei ira na lewe ni lotu esa sega ni veirauti kei na veika e dodonu me cicivaki kina na valenivolavola liu, ka tiko ena $3.4 na milioni na kena i sau.
Eso tale na qele ni lotu esa tiko kina na lalawa me na vakatoroicaketaki vakacava.
Ena 2010, esa qarava tiko na tabana vou oqo ni kena rejisitataki kece na qele ni lotu, ka veiliutaki tiko kina o Talatala Josefa Sarunicava Waqairatu. E qarava tiko o Tatalata Josefa na kena rejisitataki kece na qele ni lotu e tiko ena i wasewase ni qele e voli vakadua se freehold, na kena era lisitaki tu kei na kena rejisitataki talega na qele ni lotu era a soli mai vakavanua me nona na lotu se me sa tiko kina na i lumuti ni Kalou kei na vanua me dau teitei kina.
E vakaraitaka ni dua na i wase levu ni i lavo e dau vinakati oya e rauta ni $500,000 ena kena cicivaki tiko na Vuli Talatala e Davuilevu.
Esa qai tiko talega na tuvatuva vakailavo me cicivaki kina na veitabana me vaka Vada ni Turaga, na tabana ni bula raraba, na veivakalotutaki kei na veitabana kece ni lotu e cicivaki tiko e valenivolavola levu.
Kaya o Talatala Waqairatu ni gauna oqo e sa vinakati mera na yalomatua ka cakacaka na lewenilotu ka me da liga kaukauwa me rawa ni da rawata kina na i vakatagedegede ni bula vinaka.


text:
SA mai yala na i talanoa nei Anasa Vakarewa yabaki 77, mai Bagata, Wailevu Cakaudrove e na nona nanuma lesu talega na yabaki ka a tekivutaki kina me sa dua na i Wasewase vou na noqu vanua ko Wailevu e na 1993 ka sa mai yacova oqo me yabaki tinikaciwa.
Au nanuma e so Nai Talatala ka ratou a tekivuna me lima na Tabacakacaka Vakaitalatala kei ira e so na kena Tuirara e na Tabacakacaka me dua na i Wasewase.
Na Tabacakacaka o Muanivatu e kena i Talatala o Kelepi Dainaki ka kena Tuirara o Meli Qoya; Bagata ko Nai Talatala Kalivati Sotia ka Tuirara ko Anasa Vakarewa; Tabacakacaka o Buca o Nai Talatala Jiosefa Moce ka Tuirara o Apolosi Ligairi; Wailevu ko Nai Talatala Rupeni Qio ka kena Tuirara ko Waisale Cabe kei na Tabacakacaka o Naulana ko Nai Talatala Meli Caniogo ka Tuirara ko Semesa Senikulaciri.
Oqo na i kuri ni nona i tukutuku.
Au nanuma lesu ko ira na i Talatala kei ira na Tuirara kece oqo era sa vakacegu kece sara ka sa qai vo sara voli ga ko i au kei wekaqu mai Wailevu ko Livai Vuki.
Sa toso sara na i Wasewase me sa walu na Tabacakacaka vakaitalatala kei na kena i Talatala Qase ka tiko mai Wailevu ko Nai Talatala Jeremaia Uluivuda.
Eda sa sarava talega na veimatalotu sara tu oqo e na noda vanua e ra sa vakanamata kecega vei Jisu na luve ni Kalou.
Na i vola ni vakanananu lesu ga ni na qase a se donumaka na gauna nei Wailevcu kei na kena lotu na vakanomodi kei na veidokai e na qaravi Kalou kei na kena rokovi na vanua.
E sega ni tatamosamosa sa tu oqo e na gauna vou, na galala e sega ni na coqai na vakanananu lesu oqo.
Au kerekere ka vakamamasu ke sa vakilai na tubucake ni bula vakayalo, au kerea me vakilai talega na kena tubu sobu.
Me rokovi na vanua
Mo rokovi na veiwekani
Ka lomani ko ira na qase
Ka matata tu na bula veimaliwai
Eda donumaka na gauna ni tei uvi
Ni sa tubu na uvi ni Kalou
Eso na uvi e qa lelevu
Ia, ni laki keli eso e rawa ni leka na bitu se kau
E na kena lako cake na lewena, lailai wale ka levu na lako cake
Me tini na vakanananu lesu oqo e na kerekere cake ki na noqu veidelaniyavu vakaturaga e Viti ni veiliutaki e na noda tiko vakavanua me da dei e na kana vakabauta kla ra a biuta tu mai na noda qase ka sa liu vei keda ka ra a colata galugalu tu mai na i vua ni Lotu na Lotu Wesele.
E so vei ira era bole mate kina ka so era a laki vakamtei sara.
Ni sa na bole mate kina ko veiliutaki e na i lakolako oqo kei na ka e kauta mai ko gauna vou.
Au nanuma lesu na qaqa ni meke makawa e na loma ni 10 na yabaki sa otri, na qaqa ni meke e kaya vaka oqo kevaka e sa sega ni nanumi na vanua.
Na noda vanua e sa sese labalaba
Donu koto na vanua ko Naulana
Vaha lailai ko Navutuhawa
Seretaki tu o setani mahawa
Ma vahaduria a ona veitabacakacaka
Ma vuhica a lotu ni marama
Taralala a ona cakacaha
Tui ko Vero na tamata rarawa
Ra tiko leqa a ona tamata
Veimataqali vei vuhiyaha
Liu taha tu a mataqali turaga
Au doudou meu vakaraitaka e na i vola ni vakanananu lesu oqo me dei na veiliutaki mo ni dei e na nomuni lewa e na veika vovou sa yaco mai oqo. Kevaka ko ni sega ni dei na veiliutaki, vanua, vuvale kei na koro - eda na tawase.


text:
SA vakila o Cama Gu ni sa tekivu me vakababa na waqa oqo ka sa voqa ga na domo ni tagi kei na kere bula mai na vanua era tiko kina na pasidia na turaga, marama kei ira na gonelalai.
E sa raica nira sa veiciriyaki e loma ni waqa vei ira na pasidia e dua na yago ni marama ka kila sara nira sa mate. Ia, e na vanua e yaco kina na leqa vakaloloma oqo e donumaka na waitui loaloa ka titobu sara.
Oqo tale na kena i kuri.
Sa tekivu me vodo na ua e na loma ni waqa e na mataka ni Moniti na i ka 10 ni Tiseba ka ra sa veiciriyaki voli e loma ni waqa e so na turaga, na marama kei ira na i solisoli.
Sa tekivu me tawa na wai, sa kala na waqa kau sa biuta na waqa. Sa yacovas sara na gauna me sa vakatobuicu na waqa e na loma ni waiti loaloa ka salavata na kaukauwa ni cagi kei na veitubutuburi ni ua ki macawa.
Au sa raici ira na wekaqu na turaga, marama era sa leqa ga e na loma ni waqa. Na noqu lako ki wai au sega ni lade, au sa biuta ga na yasa ni waqa e na vanua esa vakalakala no kina. Oya e galala kina na noqu sa biuta na waqa, meu sa qalo tani yani mai na waqa, e kaya e na voqa ni domo ni vosa malua o Gu.
E kaya o koya ni sega ni dua na ka e taura e dua na ka me rawa ni kukube voli kina.
Na waqa e vuki sara vakatobui cu ka cowiri lala e macawa na kena i vocevoce ni sa bula tiko na kena idini.
Na gauna au biuta kina e so na ulu ni marama au raica e na poto holu (pothole) lalai. Lako mai e dua na kau au taura, lako ga mai na ua e kauta laiva.
Oti au mani kukube tale e na dua na i davodavo, lako ga mai na ua e kauta laivi. Sa mani raica e dua na dramu waiwai 44 na qaloni ni ciri toka ka tawa vinaka toka, e kaya.
E mani kalougata o Gu ni a donumaka na dramu oqori ka vakabibi ni tauri koya vakavinaka mai na veituburi ni ua lelevu e na wasawasa loa ka veiciriyaki kina kei ira na vo ni bula. Na nodra dui biuta mai na waqa era sega ni kila se o cei e tiko e loma ni waqa kei koya e lade bula yani ki tuba ki na loma ni wasawasa levu e na maliwa ni yanuyanu o Vatoa kei Ogea.
Taumada au via vakavinavinataka vakalevu na Kalou e na nona solia mai e dua na noqu i vudevude meu kukube toka kina e na vuku ni kaukauwa ni ua, e kaya.
E sa mani veiciriyaki voli e na wasawasa oqori o Gu e na mataka oqori ka taudonuya na draki rugurugua e na kaukauwa ni cagi ka salavata na ua kei na batabata.
E vakamuria voli na kui ni waitui me yacova na yakavi ni Moniti oqori.
Namaka e na macawa mai oqo na i kuri ni ciri oqori me yacova na kena bogi.


text:
E VAKARAITAKA e dua na i tukutuku vakamatanitu ni sa voleka na veimama na milioni na lewei Viti era sa rejisita mera na veidigidigi e na e na misini vou ni veidigidigi na Electornic Voter Rgistration (EVR) e na veidigidig ni 2014.
Sa vakaraitaka tiko oqori ni sa rauta e 80 na pasede era sa rejisita.
E vakaraitaka na i tukutuku ni sa mai sogo na rejisita, ia, e na qai vakayacori tale ena mua ni yabai oqo. Na i matai ni reijsita vei ira na vakaitikotiko mai valagi e na tekivutaki e a yabaki mai oqo.
E na kena sogo na i matai ni wasewase ka rauta ni 61 na siga era lewe 488,734 na lewenivanua se ra vakatokai na Fijians era sa rejisita e na veivanua vakarautaki (Voter Registration Centers) ka dola tu e na veivanua.
Kaya o Aiyaz Sayed-Khaiyum, na Vunilawa Levu ka Minisita ka
Qarava na veidigidigi ni sa dua na kalawa levu e sa mai vakayacori oqo ki na veidigidigi ni palimedi ni 2014.
Kaya o koya ni nodra yaco mai vakalewe levu e s ai vakaraitaki ni nodra sa vinakata me ra vakaitavi ki na cakacaka ni kena tarai cake e dua na Viti vinaka ki na lewei Viti.
Kuria ka kaya e dua na Viti ka vakarautaka na yavu vakalawa ka dina e na nodra vakatautauvatataki na lewenivanua ka veitalia se mata-tamata cava era dui cavutu mai kina.
Era a vakiatavi e na rejisita oqo era lewe 1,050 na vakailesilesi dau vola yaca ka ra digitaki mai na nodra rawa-ka. Era a butua yani na veivanua dredre e na taudaku ni koro lelevu vakavavalagi ka vaka kina ena veiyanuyanu.
E na kena sa mai sogo oqo, e se vakacagau tiko ga oqo na nodratou wavoki tiko na Matabose ni Vakavulewa ka vakasokumuna tio na veivakatutu e so e na vuku ni kena vakarautaki na Yasvu ni Vakavulewa.


text:
NA Tikina o Sheikh Othman, na vanua qo e dau vakayacori vakalevu kina na vakacaca ka vakaleqa vakalevu na vanua levu qo vakauasivi na kena vualiku ka dau i drodro ni valu.
Na Tikina o Sheikh Othman era lewe lailai sara na kena lewenivanua ka koto e na vanua o Aden, Yeman ka tiko e na i wasewase vaka Esia.
Na veikoro lelevu, tauni kei na veitikotiko era dabe volekati Sheikh Othman e oka kina o Ash Shaykh `Uthman, Shaykh `Uthman, Shekh Othman kei Shakh Uthman.
Na koro lelevu e toka volekata e oka kina o Aden, Ibb, Jibuti kei Berbera.
Ia, na koro levu o Aden, e toka mai Yemen ka koro e dabe toka e na bati ni waitui ka i dewadewa vaka ki na Tokalau ki na Waitui Damudamu, ka rauta ni 170 na kilomita vaka ki na Tokalau kei Bab-el-Mandeb. Rauta ni dua na milioni na kena lewenivanua.
Na vanua qo o Sheikh Othman e volekata na ulunivanua o Radfan kei Crater na vanua e ra vakaitikotiko kina e rauta ni vica na drau na udolu na kai Arapea.
E na so na gauna e dau vaka me vanua dredre toka vei iar na dauveitaqomaki ni dau e dua na i valu tubu koso se vakacaca. Ia, na vanua vata qo e rau a talai kina na rua na gonei taukei ko Laba (Labalaba) kei Tak (Takavesi) ka ni gadrevi vakalevu kina na nodrau cakacaka vaka mataivalu ni Bolatagane e na kila kei na totolo ni nodrau veimaliwai ka salavata e na nodra maroroi rau se vakalecaleca.
Na kena dau kacabote na gasaukuro e na veivanua oqo e vaka me sa matau tale tu na raica se rogoca me vaka na kena vakalutu gasaukurotaki na gauna ni soqo vua e dua na vakalesilesi levu e na vanua o Khormaksar. Na nodra dau taketetaki na mataivalu ni Bolatagane, o ira na vakalesilesi vakamatanitu, na veivanua ka ra yadravi tu kei ira na gonevuli lalai ni Bolatagane e ra dau taketeaki mai vei ira na dauvakacaca e na vanua oqo.
Ia, o Laba kei Tak e dau nodrau mesamesa sara ga na wavokita na vanua oqo e na motoka ka rau dau vakaisulu vaka kai Arapea. E na so na gauna e rau dau taubaletaka sara ga.
Ia, na nodrau laki digova tiko qo na vanua o Aden e sa vakatokai ena vosa vaka Swahili me Keeni-Meeni, ka kena i balebale na nona dau dolo na gata e lako vakanomodi ka sega soti ni rairai ena loma ni veico. Ia, o ira na vo ni mataivalu ni Bolatagane era dau kaya ni gata e na veico se gata ni veico.
Rau sega ni veitaratara sara a ena veivanavanai o Laba kei Tak vata kei ira na meca, e nodrau cakacaka ga me rau dau kumuna mai na veitukutuku me baleti ira na dau vakacaca, kei na nodrau vaksaqara na vale ni akna se vale era dau curuma vakawasoma na dau vakacaca kei ira na nodra i tokani ka vaka kina na vanua era dau vunitaka tu kina na nodra i yaragi.
E rawa ni rau dau talai me rau laki vakadikeva mai eso na vanua e taketetaki ka vaka kina o ira na dau vakayagtaki me ra dau cakacaka vei ira na daunipolitiki ka ra sema tiko vei ira na mataivalu mai kea.
Ni dau oti na nodrau vakadikeva na veika e rau talai kina e ra dau qai talai na mataivalu me ra na vakamuria na veitukutuku e rau dau mai solia o Tak kei Labalaba. Ia, o rau na rua qo e rau dau qaqarauni talega mai vei ira na batikadi dauvakacaca se o ira na via vakatubu ca ena vanua e rau dau lako curuma e na nodra cakacaka ni didigo.
Era tu na yadra e na veivanua e na Tikina qo o Aden ka ra dau mai tarovi kina na vei motoka kei ira na tamata yadua me ra dikevi ka laurai me ra kua ni taukena tiko eso na i yaragi vakailoa.
E so na veivakaqaqai se rawa ni yaco sara kina na veivanavanai e na vuku ni ra maliwai ira tiko yani na lewenivanua e so na dauvakacaca.
O Tak kei Laba e rau vulica talega me rau dau lako wale ka sega vei rau na i yaragi oya na kasaukuro kei na dakai leka. E rau sa kila talega ni tabu vei rau me rau dau vakaqaqa ka dikevi ira na yalewa vakavo ke tiko e dua na sotia yalewa ka qai rawa ni veivuke me vakadikevi ira na yalewa.
O ira talega na dauvakacaca era sa vakayagataki ira na yalewa me ra dau vakauta na yaragi oya ena nodra dau vunitaka e na loma ni nodra i sulu balavu.
Ia, o Tak kei Laba e rau ena dau sara na vakasaravi ira na yalewa ka ra dau matai na yabana nai yaragi ena nodra i sulu ka ra qai dau lako biuta e na benu ka dau bini tu e na veitutu ni sala.
E na gauna sa tekivu me curu maliwai ira yani na vanua qo ka sa tekivu me veiveisau mai e levu na ka. E sa dau rairai levu na binibini benu ena veitut ni taoni ka ra dau mai biuta vakamatau kina na yalewa na i yaragi e ra dau vakauta, ka ken ai rairai ni vaka ga e ra dau laki sova benu ia, e ra laki biuta na yaragi ka sega ni benu.
E rawa ni oti toka e vica na miniti e sa na rawa ni basika e dua na dauvakacaca me na mai tomika na i yaragi e mai biuta na yalewa e na binibini benu ka waraka ke dua na mataivalu ni Bolatagane e vakavolivolita tiko na vanua vata oya e na wawa me yaco ni sa galala ka na qai dau vaka kacabotetaka na gasaukuro ka qai dro yani.
Ni tekivu mai na yabaki 1967 na nodra sa mai veitaqomaki na mataivalu ni Bolatagane e na vanua qo vaka Arapea, e rauta ni ra lewe 13 na mataivalu ni Bolatagane e ra sa mate oti ka 320 e ra mavoa.
E ra dau vakayagataki na gone lalai mai vei ira na dauvakacaca ena gauna ni oti kina na nodra veivavanai se vakalutugasaukuro oya e na nodra dau maliwai ira tu na gone na dauvakacaca ka ra qai dau viritaka na gasaukuro ni ra kila vinaka tiko ni o ira na mataivalu ni Igiladi era na sega ni dau vanavana ka ni ra tu maliwai ira na gone lalai ni Arapea.
E na so na gauna era dau solia na i yaragi oya na dakai kei na gasaukuro viritaki vei ira na gone lalai ni Arapea me ra dau vakayagataka vei ira na mataivalu ni Bolatagane ka dau tukuni vei ira ni ra na saumi.
Era na dau soli ve i ira na dakai me ra vanai ira na sotia, ia o Laba kei Take rau dau dei na yalodrau e na nodrau dau sotava na mataqali leqa vaka ko ya.
Na nodrau dau soli bula na lewe rua qo me vaka na nodrau a vana e na dua n bogi e rua na turaga ni Arapea mai Sheikh Othman, ia, e rau taqomaki rau vakavinaka ni tu e levu na vanua me rau na ciciva se vuni kina.
E rau dau qaqarauni vinaka e na gauna e rau dau veimaliwai kina ena gaunisala.
E sega walega ni o ira na kai vanua oya e rau dau leqataka, eso talega na matai lawalawa vakalecaleca era dau cakacaka lo tiko e na tauni qo ka ra vakaisulu tale tu ga vaka i ra na kai Arapea.
E sega ni vakacalaka na kena vakatokai na lakolako vakacakacaka e Aden e rau vakaitavi kina na rua qo me keeni-meeni oya ena vosa vaka Swahili.
Na kena vakatokai na tosotoso qo me Keeni-Meeni a vakayacana ko Metia Frank Kitson mai Kenya e na dua na i lakolako vaka oqo e Mau Mau ka mani tarai Saipurusi sara yani kei Palesitaina, ka sa mani mai vakatovolea talega na mataivalu qo ni Bolatagane e Aden.
E dina ni tu na veimata wasewase ka ra veiqaravi e na veivanua era lesi kina e na mataivalu ni Bolatagane, ia, na soqosoqo ni SAS e sega ni dau vaka oya na nodra toso, era muria e dua na tuvatuva ka ra dau soli i vakaro vei ira na vo ni wasewase ka ra sa sivia yani na vanua e ra dodonu me ra veiqaravi kina. Ia, e rawa ni yaco na cala.
Me vaka na nona vanavana e dua na mataivalu ni SAS mai Sheikh Othman, e a mani mavoa kina e rua na lewe ni mataivalu ni Bolatagane e na wasewase na Royal Anglican Regiment e dua na matailawalawa vou e na loma ni mataivalu ni Bolatagane.
E rau dau qaqarauni sara o Tak kei Laba e na mataqali vanua vaka oya ka ni ra dau tu kina mataivalu ni Bolatagane kei na so tale na vakalecaleca.
E na gauna e mai tomani rau kina o Tony McVeigh, e nona i tavi me kua ni vakalecaleca se vakaisulu vaka Arapea. O Tony e dau vakaisulu tu ga vakavalagi ka dau lako voli ena gaunisala ka volivoli e na maketa se vukivuki tu vaka e dua na dausaravanua ka rau dau wanonovi koya vinaka tu yani o rau na rua qo ko Tak kei Laba.
E na veigauna me ra dau via sogoti Tony na dauvakacaca, ya talega na vanua era dau basika mai kina o rau na i lala qo, o Tony e vaka ga me dau bacani ira tiko mai na dau ni vakacaca. Na valenivolavola liu ni SAS e Aden e rua na kena yatu vale ka ra dau vakayagataka tu e liu na mataivalu ni Bolatagane me nodra vale na sotia ka ra vakawati mai Khormaksar.
Na vale vata oya e rau dau tiko kina o Laba, Tak kei ira na lewe 20 na lewena tiko na vakaitavi e na keeni-meeni me ra dau moce, kana ka tuvalaka kina na nodra tuvatuva e na veigauna.
E Aden talega qo e tuvai kina na veika a vakayacori mai Kenya. A biubiu mai Aden na mataivalu ni Bolatagane e na 1968 a mani yaco na vanua oya me tu vakaikoya.
Ia, ena 1990 na Ceva kei na Vualiku ni vanua qo o Yemen e rau qai duavata me yacova mai qo ka sa vakatokai me Republic of Yemen.
Ia, na veika e yaco oya e rau a tekivuna na rua qo o Tak kei Laba e na dua na veiqaravi ka rau kilai tani kina mai vei ira na vo ni mataivalu ni Bolatagane e na soqosoqo ni SAS.
E na qai kuri tale yani.


text:
SA yala toka na i talanoa nei Cama Gu e na nona sa mai veiciriyaki voli e wasawasa e na kedrau tadrua o Ogea kei Vatoa e na siga Moniti ka taudonuya na draki rugurugua e na kaukauwa ni cagi ka salavata na ua kei na batabata.
E vakamuria voli na kui ni waitui me yacova na yakavi ni Moniti oqori. Oqo tale na kena i kuri.
A veiciriyaki voli ga o Gu kei na dramu 44 na qaloni ka tawa vinaka no e na siga Moniti ga e ratou a luvu kina me yacova sara na yakavi e na nona laki sotavi ira tale e so ka ra ciri talega.
Eso era sa mate no, so era se bula tiko ka so era sa qalo voli e na loma ni wasawasa ka veitubutuburi no ki macawa na kena ua ka kauta mai na cagilaba o Lottie, e kaya.
Kaya o koya ni sa mani laki tomani iratou e dua na i lawalawa ka ratou lewe ciwa na qalo bula voli me yacova na bogi.
Rau sa qai veivuketaka tiko na nona dramu kei na dua na marama ka wekana mai Ono-i-Lau ka yacana o Beti.
Ni qai yacova yani na siga Tusiti e sa cabe na matanisiga ka makare vinaka na vunilagi ka maravu no na wasawasa.
Oti au a mani kerei koya meu sa biuta na dramu 44 na qaloni ka me keirau sa qalo vata e na nona taga niu ka ciri voli no kina, e kaya o Gu.
Na taga niu ko ya e se sega ni sua ka se kulikuli vinaka tu ga kei na kulina. Sa mani vakadonuya ka keirau sa mani qalo voli vata no e na siga Tusiti oqori.
E na yakavi ni siga Tusiti oqori keirau sa laurai. Au sa raica e dua na i vakatakilakila ni keirau sa laurai. Oqori e na kena sa vanataki cake na dakai ka vaka mai na dua na waqa, e kaya.
Kaya o Gu ni a tarogi koya na marama tavalena oqo o Beti, ka sa mani tukuna ki vua ni rau sa laurai mai na dua na waqa ka veivakasaqarai voli mai me baleti ira na luvu.
Kuria ka kaya ni vakanuinui tu oqori ni rau na vueti e na siga oqori e vaka na vakanuinui k ina bilo cicila me yacova ni sa laki ubia mai na vunilagi na i tutuvi loaloa ni bogi.
Sa veiciriyaki na vakanananu se rau sa guilecavi beka se e a baleta tale beka e so tale ka ra sa laurai?
Ia, e rau sa biuta ga e liga ni Kalou na nona nodrau vakanananu kei na vakabauta ni sa sega tale ni dua na i nuinui, ia, na Kalou duadua ga.
Keirau voli oqori me yacova na lomaloma ni bogi levu me yacova na mataka lailai ka keirau se raica tikoga na waqa.
E kaya o koya ni rau raica na waqa ni vakasasaqara voli ga voleka ki vanua e na kedrau maliwa o Ogea kei Fulaga.
Namaka na kena i kuri ka tarava.


text:
SA mai yala toka na noda i talanoa e na yanuyanu oqo o Vatoa ka a vakatokayacataka o Kavetani James Cook me Yanuyanu ni Vonu se Turtle Island kei na nona kila vakavinaka na vanua e dabe toka kina na o Vatoa e na Yatu Lau e cake.
Ia, e muri e qai laurai ni sega walega ni yanuyanu ni vonu o Vatoa, e koto sara talega e na kena wasawasa e dua na livaliva vuni e na boto ni sauloa ka via vaka toka na kena ka vakaluvu waqa tiko vei ira na takosova e na dua na yasai vuravura ka kilai levu na Bermuda Triangle.
Ia, na kena oqo e Vatoa e vaka me dreta na waqa ka tini takasa sara mai na livaliva vuni e koto kina.
E na kena i talanoa mai vei Tevita Tuikabara, yabaki 64, e dua na kavetani talega ni waqa ka turaga ni Vatoa, ni nodra gole tiko yani na waqa mai na veivanua tani mera dau veisau kosi e Vatoa (Turtle Island), era dau laki tini takasa e na cakau o Vatoa se Vuata-Vatoa.
Oqo tale na kena i kuri.
A yaco na gauna e na nona a tadu yani ki Vatoa (Turtle Island) ko Lieutenant- Commander Ringgold me laki vaqaqa na ka e a yaco vei iratou na lewe walu (8) na kai waqa ka vo tiko yani e Vatoa e na gauna era sa dro kina ko Kavetani, na nona i vukevuke (chief mate) kei na lewe 16 na kai waqa.
E ratou kalougata ni ratou a kasa e Vatoa (Turtle is.), ni vanua e koto no kina kina o Vatoa e sa kilai levu tu vei ira na kavetani e na gauna ko ya e na nona a mai vakadeitaka toka ko Kavetani James Cook na Vatoa (Turtle Is) - Position - Latitude 19 na dikiri 50 South, Longtitude 178 na dikiri 13 West.
Ratou kalougata ni ratou a takasa e Vatoa (Turtle Is.), ke a dua tale na yanuyanu e Viti ke ratou a sega ni rawata na veiuvke na i lawalaw anei Kavetani ka ratou a dro rawa e na velovelo ni waqa na Shylock.
E kaya ni kevaka me a caka e dua na ka ca vei iratou na lewe walu (8) na kai waqa ka vo tiko yani e na waqa e Vuata-Vatoa se me a butakoci na waiwai ni tovuto, ka a qai volia ko Calvert, ke rairai a sa vesu talega ko Vatoa (Turtle Is) me i sau ni veika e vakacacani.
Oqori e na via tautauvata kei na vakamakama ka yaco mai Nukulau.
E na noqui talanoa oqo au sa na kauti keda tiko yani vakamalua ki na livaliva vuni kau na talanotaka yani se sereka vakamatailalai.
Oqori ni sa na oti na noqu sereka yani vakamatailalai na veika e yaco vei iratou na veiwaqa ka rtatou sa kasa no toka ga e na kena cakau e Vuata-Vatoa kei Vatoa (Turtle Is.) me yacova mai na gauna oqo, e vakadeitaka o Tuikabara.
Kuria ka kaya e dodonu mo ni nanuma tiko na gauna a kasa tiko kina na waqa (7-10 e na bogi- vula o Noveba ki na Janueri kei na Alumminium e veiwekani voleka sara kei na livalvia vuni ka lako tiko mai e na baba vatu (mua ni vatu) ka a vakamacalatyaki tiko yani.
Oqori na vanua era mua tiko kina na waqa sa kasa tu oqo e na cakau kei Vatoa.
Kuria ka kaya o Tuikabara ni sa dodonu mo ni kila tiko na veika e ratou a tukuna na kavetani ni veiwaqa ka sa koto no e ra na yacadra:
1942 - USS Thomas A. Edison - Amerika
1943 - USS Grebe - Amerika
1962 - Ragna Ringdal - Noway
1973 - Labasa Princess - Waqa ga e na noda vanua
Ni oti e dua na senitiuri (century) e na nonakasa na SHYLOCK (Whaler) e nani ka va (4) ni siga ni vula o Tiseba, 1942, a kasa tale kina e Vuata-Vatoa na USS Thomas A. Edison. E na qai kuri tale yani.


text:
Update: 3:47PM E RATOU se bera tiko ni vakadeitaka na soqosoqo ni rakavi unioni mai Nadroga na rara me na vakayacori kina na i karua ni bolebole ni Farebrother Sullivan Cup.
E a yaco na veika oya ni oti na nona laki bolebole o Tailevu e na rara na Prince Charles park mai Nadi e na i matai ni bolebole.
E vakayacora na veika oqo na timi ni Nadroga ena nodratou sega ni ceguva rawa na veika e lavaka na soqosoqo ni qito ena noda vanua (Fiji Sports Council) me baleta na rara e Lawaqa.
E vakaraitaka kina o Tiko Matawalu na gusunivosa ni soqosoqo ni rakavi e Nadroga ni ratou sa vakauta oti e dua n avakatutu vei ratou na soqosoqo ni qito e na vuku ni so na ka e lavaki ka ratou sa waraka tiko e na gauna qo na kena macala.
A vakadeitaka talega o Matawalu ni soqosoqo ni tauni mai Nadi (Nadi Town Council) e lavaka walega na kena saumi na rara ni qito ka sega ni i lavo e rawa mai ena curucuru.
Ia, na tabana ni qito e a ratou vakaitavi tiko e Lawaqa e ratou taura talega e dua na i wase ni sau ni curucuru e na matamata oya e 25 na pasede.


text:
Fiji's Family Network
Sort by:
Same 100 Na Sere Ni Vakavinavinaka Vei Jiova Ena Vuku Ni Nona Yalodina Vei Ira Na Nona Tamata 1. Do… Joe Bose Oct 9 8 views
Same 24:3-6 3. O cei me cabe cake ki nai tikotikoi Jiova? Se, o cei me tucake tu e na Nona vanua ta… Joe Bose Oct 9 4 views
Same 24:3-6 3. O cei me cabe cake ki nai tikotikoi Jiova? Se, o cei me tucake tu e na Nona vanua ta… Joe Bose Oct 9 7 views
Same 100 Na Sere Ni Vakavinavinaka Vei Jiova Ena Vuku Ni Nona Yalodina Vei Ira Na Nona Tamata 1. Do… Joe Bose Oct 9 4 views
Same 24:3-6 3. O cei me cabe cake ki nai tikotikoi Jiova? Se, o cei me tucake tu e na Nona vanua ta… Joe Bose Oct 9 3 views
© 2012 Created by Matavuvale Admins.


text:
By Sunil Sharma
Despite not featuring for the Men in-Black in their 1-1 draw with Suva, Ba midfielder Malakai Tiwa still leads the goal scorers’ chart with seven goals to his name.
Ratu Josefata Dugucagi moves into second spot, tied with Apisai Smith, Jonas Naceva, Tuimasi anuca and Valerio Nawatu, after scoring his double in Nadi’s 5-0 walloping of Tavua taking his tally to six goals.
Scoring their first for the season over the weekend are Nadroga’s Akuila Saukuru, Rewa’s Robert Tasso, Nadi trio Sheer Khan, Amani Makoe and Rusiate Matirerega, Navua duo Pranil Chand and Inia Boko, Lautoka duo Isikeli Jeke Keli and Alvin Avinesh, Savusavu trio Thomas Vulivuli, David Fong, Manasa Tio and Suva’s Issa Saani.
Meanwhile, National League board secretary, Jainendra Sukhu says they hope to complete all pending matches in the 2012 season by 23 September.
7 Goal: Malakai Tiwa
6 Goals: Apisai Smith (Rewa) Jonas Naceva (Tavua) TuiMasi Manuca (Ba) Valerio Nawatu (Lautoka) Ratu Josefata Dugucagi
5 Goals: Shivam Nathan (Suva)
4 Goals: Simione Tamanisau, Arvindra Naidu, Zibraaz Sahib (Lautoka) Apisai Sasewa (Labasa) Ralph Sherwin, Joseph Mishra(Suva) Epeli Saukuru ( Rewa) Abu Zahid ( Ba)
3 Goals: Praneel Kumar (Rewa) Kamal Hassan (Lautoka) Jone Salauneune (Ba) Uraia Loki (Nadi) Luke Ha’atera, (Suva) Waisea Tale Junior (Nadroga)
2 Goals: Avinesh Waran Swamy, Kitione Tabaiwalu, Osea Vakatalesau, Alvin Singh, Rinal Prasad (Ba), Uraia Loki, Krishneel Krishna Ratu Veresa Toma ( Nadi ) Samuela Vula, Simione Maikali (Suva) Dave Radigiqai, Samesa Nakosia (Lautoka) Inia Boko, Sailosi Livatalo ( Navua ) Nalinesh Reddy, Apisalome Turuva, Taione Kerevanua, Filipo Daugunu (Labasa) Waisea Tale Junior, Tomasi Tuicakau, Luke Rawadamu, Wallace Bali (Nadroga) Jesoni Takala ( Navua) Akuila Bulewa (Savusavu) Iosefo Verevou ( Rewa )
1 Goal: Waisake Navunigasau, Nitan Kumar, Sameula Drudru, Sanni Isa (Suva), Jale Vota (Tavua), Maika Waqa, Javed Hussein, Jone Vono, Mohammed Rahman, Isikeli Jeke Keli, Alvin Avinesh (Lautoka), Vinit Singh Isikeli Jeke Keli, Sitiveni Watkins, Krishneel Dutt, Levi Tawake, Ratu Jone Tuinaceva, Akuila Saukuru (Nadroga), Isoa Ratuva, Malakai Rakula, Netani Doli, Isoa Ratuva, Sheer Khan, Amani Makoe, Rusiate Matirerega (Nadi), Lorima Dau , Setereki Hughes , Roderick Singh, Ratu Semi, Dileqa, Marika Rodu, Meneusi Senibuli, Robert Tasso ( Rewa) Sandeep Nair, Nemani Rasiga,Ajesh Narayan, Melvin Reddy, Maciu Dunadamu ( Labasa) Mavileko Nakama , Manueli Kalou, Isimeli Naresia, Keni Doidoi, Marika Madigi, Ronil Kumar, Aisea Codro (Ba) James Charittar, Jesoni Takala, Peni Nabete, Pranil Kumar, Inia Boko (Navua). Mohammed Saiyaz., Solomon Opeyemi Olatade, Andre Scott, Sushil Chand, Thomas Vulivuli, David Fong, Manasa Tio (Savusavu) Vilitati Ratu, Loveneel Pratap, Saula Matarai, Sameula Nabenia, Lasarusa Saucoko (Tavua).
FijiLive


text:
Ai Tukutuku-vinaka sa vola ko Luke
From Wikipedia
- Sa vunautaka na veivutuni ko Jisu, sa tukuna na lolo sa sega ni vua. Sa vakabula e dua na yalewa, sa tukuma na sore ni musita kei na leveni talega. Sa vakarota vei ira na nona tamamta me ra gumatua, a sa vunauci Eroti, kei Jerusalemi.
- Sa vakabula e dua sa tauvimate ko Jisu, a sa vakarota na yalomalumalumu. A sa tukuna ni sa vaka e dua na magiti levu na lotu. E vinaka me yalomatua ko ira na tisaipeli i Jisu, me ra vakatovolea talega me ra yaga.
- A vosa vakatautauvata kei na sipi sa yali ka kune tale, kei na taki ni siliva sa yali ka qai kune tale. Kei na gone sa biuti tamana ka qai lesu tale mai.
- A vosa vukatautauvata ni dau-ni-yautawa dodonu. Sa vunauci ira na Farisi ko Jisu, sa tukuna na tamata vutuniyau kei Lasarusa.
- Sa vakavulici ira na tisaipeli ko Jisu me ra kakua ni vakacala e dua, me ra kakua talega ni cudruvi ira sa vakacacani ira, ka qai veivutuni. Sa tukuna ni sa ka mana na vakabauta, a sa kilikili kei keda na yalomalumalumu. Sa vakabula eso na vukavuka, a sa tukuna nai valavala ni nona lako tale mai.
- Sa vakavulici ira ko Jisu me ra daumasu. Sa tukuni rau na Farisi kei koya sa kumuna nai vakacavacava. Sa kaya me ra yalomalumalumu. Sa vaka me via biuta na ka kecega ko ira sa via bula, sa tukuma na nona mate. A sa vakabula na mataboko.
- Sa vakabauti Jisuko ko Sakiusa. Sa tukuna ko Jisu na turaga sa cati koya ko ira na kai nona. Sa vodoka na asa ko Jisum ka lako ki Jerusalemi ni na ca, ka vakasevi ira era sa veivoli e na vale ni soro, a sa vakavuvuli ko koya e na veisiya.


text:
Martin Luther
Sucu ena 10 Noveba 1483, e Jamani. Vuli ena Univesiti mai Erfurt kei Wittenberg. Vakota e 95 na ivunau ena katuba ni Castle Church me saqata kina e vuqa na ivakavuvuli ni Lotu Katolika vaka- Roma, ka okati kina na nodra dau soli ilavo na tamata me ra vosoti kina mai na nodra ivalavala ca. Mate ena 18 ni Feperueri 1546. William Tyndale: Sucu e Welesi ena 1494. Vuli e Okosivote kei Cambridge. Vakadewataka na Veiyalayalati Vou ki na vosa Vakavalagi. Solia me ra wilika na tamata na ivolanikalou me rawa ni ra kila kina na ivunau lasu kei na nodra lasulasu na iliuliu vakalotu. A vakamatei o koya ena ika 6 ni Okotova 1536.


text:
Fiji's Family Network
November 13, 2010 from 9:30am to 6pm – CHRIST CHURCH UNITED METHODIST CHURCH 1717 YULUPA AVENUE,SANTA ROSA,CA,95405 Rememberance Day Church Service:Sa na vakayacori tiko e dua na Lotu ni vakananumi,Rememberance Day ena Vakarauwai 11/13/2010,ena CHRIST CHURCH,UNITED METHODIST CHURCH,1717 YULUPA Avenue,Santa ROsa,CA… Organized by EX-SERVICEMEN in the Santa ROsa and surrounding areas | Type: renenberance, church, service
November 20, 2010 from 2pm to 10pm – SAN RAFAEL UNITED METHOST CHURCH Sa na vakayacori tiko na Lotu ni Yasana Vakaturaga ko Lomaiviti ena Siga Vakarauwai nai ka 20 ni Noveba, 2010 ena 2 na kaloko ena yakavi ena Valenilotu na San Rafael United Methodist Church. Ko ni sa… Organized by salome Bikai | Type: church, service
January 22, 2011 from 1pm to 5pm – Temple United Methodist Church Nu sa yadra na 'uraga, marama, cauravou, gone yalewa kei na lalai ni noda'ou Yasana Vaka'uraga! Nu sa wili leqa ga inia na vasu, kawa, dra, vakawa'i 'ani, vakawa'i mai! Sa kerei me vakadewa'aki y… Organized by Qase ni Vanua Yasana Vaka'uraga ko Ra e Merika | Type: church, service
February 19, 2011 from 1pm to 3pm – Temple United Methodist Church Sa kerei meda sota kece yani na lewe ni yasana vakaturaga o Ra e na noda Lotu ni Vanua, ka na vakayacori tiko e na Temple United Methodist Church e na 65 Beverley Street, San Francisco, CA 94132. E… Organized by Adi Senirewa Malani and Ra Community, San Francisco | Type: church, service
February 19, 2011 from 1pm to 3pm – Temple United Methodist Church Sa kerei meda sota kece yani na lewe ni yasana vakaturaga o Ra e na noda Lotu ni Vanua, ka na vakayacori tiko e na Temple United Methodist Church e na 65 Beverley Street, San Francisco, CA 94132. E… Organized by Adi Senirewa Malani and Ra Community, San Francisco | Type: church, service
May 2, 2011 at 7pm to May 8, 2011 at 12pm – Living Testimony Fellowship Church Please be advised that programs are subject to change at organiser's discretion. For further details please contact: Olive Oli +679 9233193. Both riches and honor come from You, And You reign ove… Organized by Living Testimony Fellowship Church | Type: church, service
May 21, 2011 from 2pm to 6pm – OPEN HOUSE CHURCH, PETALUMA. Thanksgiving Church Service followed by Meeting. Organized by Branch Presidents | Type: church, service, &, meeting
August 27, 2011 from 5:30pm to 9:30pm – CALVARY EVANGELISM CENTER Organized by American Fijian Apostolics | Type: church, revival, service
November 19, 2011 from 2pm to 10pm – SAN RAFAEL UNITED METHODIST CHURCH, SAN RAFAEL Sa na vakayacori tiko na Lotu ni Yasana ko Lomaiviti ena San Rafael United Methodist Church, San Rafael ena Siga Vakarauwai nai ka 19 ni Noveba, 2011 ena 2 ena yakavi. Ko ni sa kerei na lewe ni yas… Organized by SALOME BIKAI | Type: church, service
June 16, 2012 from 12pm to 7pm – Florin UMC Na i ka 4 ni noda Lotu ni yasana o Tailevu. Organized by Tikina Sawakasa | Type: church, service
© 2012 Created by Matavuvale Admins.


text:
Fiji's Family Network
Bula vinaka talatala..vinaka na veiciqomi mai..vinakavakalevu na veitikina vakayalo ni
biuta toka ena nomuni page''sa dina,sa bula na vosa ni kalou ka saumaka na yalo.
god bless
Better late than never, Jo. Vinaka. Me
Vinaka na Accept...Mr. Joe Bose...Kalougata tiko
SDL Party website launched
www.sdl.org.fj
Bula vinaka Joe! We are predestine to TRANSFORM the World. Keep up the good work and may God Bless You.
Vinaka Talatala , totoka na vosa ni kalou keimami vaqa tu kina i loma qo, sautu tiko na bula kei na nomuni matavuvale .....God Bless Always
Vinaka vakalevu na wekaqu! Vinaka na wasea tiko na vosa ni Kalou.Na dau kakaburaki ni so ena tau e na vanua veico vakavotona,vanua veivatu,batini gaunisala, ia na Kalou duaduaga e na vakatubura. Ni kalougata tiko.
bula vinaka Joe sa totoka dina na vakawilika nomu site.....ena rawa ni ko veitaratara mada mai ena lvulakouvaki@fbc.com.fj...au vakatataro tu ga yani eso na programme ko dau cakava tu mai serene..ka na yaga me dau rogoci ena walesi na Radio Fiji 1....tovolea mada..se qiri mai vei au 9465950
Isa vinaka vakalevu na wekaqu na tokona tiko na cakacaka ni kena vakatetei tiko na dina ni vosa ni Kalou.
Sautu tiko na bula kei na matavuvale.
God Bless
Meitaki ma'ata for your friendship Talatala Bose.
Kia orana and may God bless you and family always.
BULA
jus dropping by to say hi and bye of course
tanx for d add and ave a great day....
Jah Bless!!!
Talatala,
Sa vinaka vakalevu na vei ciqomi...ni kalougata tiko.
© 2012 Created by Matavuvale Admins.


text:
Sepiteba 23, 2012: Na Siga ni Turaga ni Penitiko 17 [Pentecost 17]: Nodai naki meda veikilai dina sara [bonding-gathering and knowing each other-Base 1], me vakatorocaketaki ka vakavoui na noda bula vakayalo. Affirmation-sharing our spiritual journeys-Base 2] kei na noda cakacakataka se vakadewataka na veika eda sa rawata [caring/sharing-Base 3]. Sa vaka na qito na Baseball ka va na kena i cegucegu; e tolu na naki ni noda veitokani. Ni rawa kece eda sa rawata e dua na kai ka eda sa yacova nai naki ni qito se veitokani [Home Base].
NODA VEIKILAI
Me vakayacori e dua na porokaramu ka rawa ni vukea na noda veikilai vinaka. Eda soqoni, lululu, veitalanoa ka veiwasei talanoa. Tekivu na soqo ena gunu ti se qai vakayacori ni oti na vuli. Me dau qarauni na vakayagataki ni sevusevu me kua ni vakadaroya na mai lotu ena Siga Tabu kei na nomu cakacaka
NODA BULA VAKAYALO
1.Ena macawa oqo Sepiteba 23, 20012 eda goleva kina na:
A. Vosa Vakaibalebale 31:10-31: I. Oqo nai otioti ni macawa eda na goleva kina na Vosa Vakaibalebale; meda raica tale na veika eda goleva tiko mai: A vola ko Solomoni na Tui enai tekivu ni nona veiliutaki [970 BC/BCE] ka vukei koya kina ko Akuri [30] kei Lemueli [31]. E dua nai wase ni vola oqo e qai vakacurumi sara e muri ena gauna nei Tui Esekaia [25:1] rauta 250 na yabaki ni oti na gauna nei Solomoni; a qai soqoni vata ka volai vakaivola me vaka eda kila oqo rauta na 550 BC/BCE]. Eda kila ni sivia e 700 na marama mai na veivanua e vuravura ena gauna ko ya era wati Solomoni ka macala ni 700 talega na vugona. E rauta talega ni 300 na marama e ra okati tale mera nona ‘vakasuva’ [concubine]. Sa macala ni vola e sega walega ni soqoni kina na vuku vakaJiu, ia na vosa vuku mai na veivanua e vakawati kina, me vaka mai Ijipita, ka ni watina e dua na luvei Fero. E muri sara ena 400 BC/BCE eda rogoca talega e so na vuku lelevu mai Kirisi me vakataiki Palato [Plato], Sokeratisi [Socretes] kei Arisitotole [Aristotle] a qai yavutaki kina na vakasama vakavuku ena gauna oqo, ia sa taumada na kena eda goleva tiko oqo. II. Na yaca ni vola vakavavalagi na “Proverb,” na ‘proverba’ ena vosa vakaLatini:na ‘pro’ ‘for’ kei na ‘verba’ ‘word’, ‘proverba’ se proverb se ‘word for a situation.’ Ni rau cokotivata sa kenai balebale oqo: na vosa e ganita ga e dua na ka, dua na vanua, dua na cakacaka se dua nai tavi, ia ena dina tikoga ena gauna kecega. Me vakaoqo, “Sa vinaka cake meda kana rourou ka veilomani ga, ka ca meda kana pulumakau uro ka veicati tiko” [15:17]. Sa dina ena vuvale e cavuti kina kei na gauna e volai kina, sa dina tikoga e na gauna oqo. Sa matata vinaka ni tu nai balebale ni veivosa eda wilika ka sa rauta me yacana vakaViti na: “Na Vosa Vakaibalebale” baleta ni volai ena mataqali vakarau ni matuavosa me vaka na: serekali [poem], vosa vakatautauvata [parables], taro tonotonomata [direct questioning], rua nai yatuvosa e tautauvata na kena vakasama ka rogorogovata [rhyme], drua, veisa se vakayaruataki [couplets], ko ya nai matai ni yatuvosa e vakamacalataka nai ka rua ni yatuvosa. Sa robota nai vola oqo na vosa vuku me baleta: nai taba gone, na vuvale, na vosota kei na taqomaki keda mai na veitemaki, veivakasala vakabisinisi, na bibi ni vosa kei na yame, kilai ni Kalou, tiko vakawati, vaqara na dina, vutuniyau kei na dravudravua, nai tovo kei nai vakarau ca kei na vuku dina. Na tikina koula ni vola oqo na “ Na rerevaki Jiova sa vu ni lomavuku [wisdom, ‘chokmah’ in Hebrew, ‘logos’ in Greek] ia ko ira na lialia era sa cata na vuku kei nai vakavuvuli [discipline]” [1:7]. II. Na Vosa Vakaibalebale 31:10-31: Meda raica mada nai solisoli koula e kune vua e dua na marama se yalewa vakawati: 1. Sa vakabauti koya se doka na watina [confidence] ka na sega ni leqa kina na matavuvale; 2. Sa daucakacaka, mamakutu me cula nodratoui sulu na lewe ni vuvale ka vakarautaka na vale, nai davodavo kei na veika kece ena matavuvale; 3. Sa kauta mai ka vakarautaka na kakana ka dauveiqaravi iratou na nona matavuvale; 4. Sa yadra vakamataka lailai, vakarautaka na siga ko ya ka lesi ira na marama cakacaka se bobula ena veika mera dui qarava, ka dabe vata kei iratou na lewe ni vale me katalau; 5. Sa tu vua nai solisoli ni rai yawa [vision, plan and action] me dikeva na qele vinaka ka volia mai nai lavo e maroroya. 6. Sa kenai balebale ni dua e kenadau na dau maroroi lavo me yaga mai muri; 7. Baleta ni volia na qele vinaka, sa tea kina na vaini; 8. Sa sega ni vakacegu, sa cakacaka tikoga, sa kaukauwa ka vakayagataka vakavuku na nona bula me cakacaka kina [industrious]; 9. Sa kila na yaga kei na bibi ni veika e cakava [value everything she makes]; 10. Sa yadra vakamataka, qarava kece nai tavi me yacova na bogilevu qai laki moce; 11. Sa cakava ga na nona wa ni culacula me talia kina nonai sulu; 12. Sa sega ni binia me nona na veika kece e rawata, sa solia yani e so vei ira na dravudravua, sega na kedra ka sega na medra; 13. Sa vakarautaka vinaka na vulai batabata meratou tiko vinaka na vuvale; 14. Sa dau cakacaka, ia sa nanuma talega me ukutaki koya se sauna koya enai sulu vinaka. 15. Nai sulu kei na veika e rawa ni cakava sa dauvolitaka ka ni tiko vua na vakasama vakabisinisi [business acumen]. 16. E dua sa tu vua na kaukauwa, rai yawa, vuku ka sega ni dau leqataka na veigauna sa bera mai. 17. Sa dokai enai vakarau ni nona bula vua na watina kei ira na tamata kecega.18. Sa maqosa ena veivakavulici ena vosa momona, vuku, veivakasalataki vakamalua vei iratou na gone e vale. Sa sinai ena yalomalua kei na yalomalumalumu. 19. Ko ira talega nai tokani vakamarama kei ira na lewe ni koro era sa rogoca ka raica na totoka ni marama oqo; sa laurai ena nodratou bula na lewe ni nona matavuvale kei ira era veiwekani kaya; 20. Na nona totoka na marama oqo sa kune talega vua na watina, ko koya, e dua talega na turaga dokai ena koro. IV. Na nonai vunivuni na marama se yalewa oqo e koto ga ena tikina 30, “Ia na yalewa sa rerevaki Jiova ena vakacaucautaki.” Na rerevaki Jiova e sega ni vakasama vou, ia sa vakasama bibi me baleti keda kece na tamata. Eda raica e na 1:7, “Na rerevaki Jiova sa vu ni lomavuku…” Sa dina sara ena vakacaucautaki dina ga na marama se goneyalewa e vakabauta ka vakararavi vei Jiova. V. Sa sega wale ga ni baleti ira na marama na tikina oqo se na vosa ni Kalou, sa baleti keda kece na tamata. Na tamata ga e totoka ka titobu se cecere na nona rerevaki Jiova, se vakabauta na Kalou, ka tudei na nona vakararavi Vua na Kalou ena vakacaucautaki, ka ni sa laurai se vakadinadinataki na nona yaga raraba. Na veika sa vakaraitaki e cake sa dusia ga na kaukauwa e tu vua na marama se gone yalewa ka tu vei ira nai solisoli me vakayagataki. Eso na nodai vakarau vakavanua se vakalotu e sega ni kauwaitaki kina nodra bula na marama se gone yalewa, sa dusia veikeda na Vuku nai solisoli talei e tu talega vei ira. Sa kena gauna oqo me tovolei me da vakatautauvatataki, vakauasivi ena veiqaravi ena veitabana kece vakavanua, vakalotu se vakamatanitu ka dauvakabibitaki kina se na nanuma cala ni turaga se cauravou ga era kena dau.
B. Same 1: I. Mai nai Wasewase I ni Same 1-41 ka levu na Same oqo e vola ko Tevita. Sa salavata kei na vakasama ni Vakatekivu[Genesis] sa baleta na Kalou kei na nona Vosa ni bulia na vuravura, na tamata, nai valavalaca ni tamata ni sa talaidredre kei na nona veivakabulai na Kalou ni digitaka e dua na tamata ka vakabauti koya me rawa kina ni vakabula na Kalou na vuravura ka sa bulia. II. Same 1: 1-2: Taumada na vinaka ni digidigi donu: me kua ni ciqomi na nodrai vakasala na dauveivakacalai se muria nai vakavuvuli ni tamata ca. Ni muria nai vakasala vinaka ena vakalougatataki, “ia ka marau tiko ena vunaui Jiova, a sa vakananuma tiko na nonai vunau ena siga kei na bogi”. III. Sa vakatautauvatataka na Daunisame na tamata vakaoqo kei na dua na vunikau sa tei e bati ni wai, ena kana ka gunu tiko kina, ena bulabula, drokadroka na drauna ka na vuavuai vinaka talega. Sa vakakina na tamata sa vakabauta ka vakararavi Vua na Kalou ena kana ka gunu tiko mai na Vosa ni Kalou ena veisiga se veigauna kecega, ena bulabula, ena drokadroka ka vuavuai vinaka nona bula. Na vunikau e sega ni veitokiyaki, ia e tu ga vakadua, sa vakakina na bula e vakabauta ka vakararavi Vua na Kalou e vakarorogo tiko Vua na Kalou, siga kei na bogi...ena veigauna kecega. Sa ka bibi oqo nida vinakata na veivakalougatataki me “siga kei na bogi” se veigauna kecega, na noda vakabauta kei na noda vakararavi Vua na Kalou ka sega walega ni baleta ni so ga na gauna. [Me laurai na vakasama vata oqo ena Jeremaia 17:8]. III. Na kena veibasai na tamata ca: 1. Sa vaka na qani sila, sa cagina tani; 2. Ena vakarusai ira na tamata ca na Kalou; 3. Vakuwai mai vei ira na matatamata ni Kalou; 4. Na veika ca era vakayacora tiko era vakarusai ira ga. IV. Sa matata vinaka kina ni vakarorogo ka muria na Kalou ena kune ga kina na veivakalougatataki kei na vakacegu dina.
C. Jemesa 3:13-4:3, 7-8a: I. E vola ko Jemesa na taci Jisu, kai liuliu ni lotu mai Jerusalemi, ka volai ena 49 AD/ACE ni bera na Bose mai Jerusalemi 50 AD; ko Jemesa e vakabibitaka ena nona dusia na mataqali lotu vakarairai ga ka duitani mai na lotu dina ena vakabauta ka cakacakataki [2:18]. II. I. Ena macawa sa oti eda vakabibitaka nai tavi ni ‘yame’ sa tiki ni yago lailai ga, ia sa rawa ni vakacala se vakavinakataka na yago taucoko se ko ira eda lotu vata se tikovata. Ena macawa oqo eda vakabibitaka na vuku dina, sai koya na vuku vaKalou se na vuku e lako ma lomalagi. Na ‘vuku dina sai koya na rerevaki Jiova,’ sa tu vua na yalomatua, yalomalumalumu, yalovinaka ka vakataucokotaka na bula. Na vuku vaKalou oqo e dodonu me vuataka na veika vinaka me baleta na vakatorocaketaki ni bula ni tamata. III. Ia, na vuku e vakayagataki cala ka kune kina na veisei, veivala, veiqati, veivakalolomataki, sa sega ni vuku vaKalou, sa ka ga vakatamata se vakavuravura sa ka vakalialia baleta ni kauti keda ga ki na vakaloloma kei na rusa. Ena kauta mai na bula druka, ka kune kina na veika ca: sa sinai ena vuvu se dauveiba, sa vakatubura na yaloca, ka sa sega ni yaco kina na noda gagadre ni sa vagagai na noda bula ena veika sega ni dodonu. Sa na vakavuna na kasere ni bula vakavuvale, vakaivavakoso kei na tiko veisei vakaveiwekani. Sa tatara talega ena bula vakaitikotiko, bula vakavanua kei na veimataqali bula kece sara. IV. Sa vakasalataki keda ko Jemesa me tudei na noda vakabauta ka dina sara na noda vakararavi Vua na Kalou. A cava meda cakava? Meda vakamalumalumutaki keda sara ki Vua ena yalo lokumi ka bibivoro, ena dro kina na Tevoro ka meda, “Toro voleka yani Vua na Kalou, ka na toro voleka mai veikemudou ko Koya.” Me dei na vakabauta, meda vakuwai keda mai na ca se veika dukadukali, me vakavoui noda bula e loma ena veigauna, me titobu noda veikilai. Me wiliki vakalevu, wasoma na Vosa ni Kalou, gumatua sara ena masu, dei ni veitokani vakayalo, ka vakaukauwataki ena Yalo Tabu. Na kena veibasai ga: ni ko yawa mai Vua na Kalou, sa na qai vakayawaki Koya ga na Kalou mai vei iko; sa na yaco dina ga na leqa, veisei kei na vakaloloma. Ni da masulaka na veika eda gadreva me tiko vata kei na kenai naki yaga ka savasava ka sega ni naki qiqo ka veivakaleqai. Ena sega ni yaco na veika eda kerea ena masu nanumi keda ga se tiko kina nai naki ca ka sega ni vaKalou. V. Sai vakavuvuli yaga vakalevu vei keda yadua kei nai vavakoso eda lewena. Meda toro Vua na Kalou, ena qai toro mai vei keda ko Koya. Meda talairawarawa ka vakayacora sara mada na veika e gadreva veikeda na Kalou.
D. Marika 9:30-37: I. E kune eke e rua nai talanoa: Na 30-32: Tukuna na Nona mate na Turaga ko Jisu kei na Nona tucake tale mai na mate. Sa vaqara ko Jisu e dua na gauna me ratou tiko taudua ka me vakatavulici iratou na tisaipeli. Ena macawa sa oti eda raica kina ni vunauci Pita, a kaya vua “Lako tani ki dakuqu Setani.” Sa kenai balebale ni a veitemaki vei Jisu na vosa nei Pita ka vakavurea vua ko Setani, ko ya me muria na Mesaia na gaunisala vakatamata. Ko ya me vakayagataka ko Jisu na kaukauwa vakayago ena vakasama vakaMesaia vakaJiu, me vala kei na meca ka vagalalataki ira na Isireli ena nai vesu ni veivakolonitaki. Sa vakaraitaka ko Jisu na sala vaKalou, nai yaloyalo ni Mesaia vou, koya, sa vakayagataka na sala ni loloma me vakabulai ka veisereki. II. Ena vesuki ka vakamatei ena ligadra Nona meca, ia ena tucake tale mai na mate ena qaqa! Oqo nai nuinui vou, vakasama vou ka duiduid sara mai na vakasama ni Mesaia vakaJiu. E ratou sega ni kila rawa na tisaipeli nai balebale ni vosa nei Jisu, ia eratou qai kila ga ka vakabauta ni sa tucake mai na mate ko Jisu. III. Sa dua na ka vakaloloma ni sega ni rawa nida vulica rawa na veika e gadreva na Turaga meda kila, ia eda vakalecalecava ga! Karua: Na 33-37: me ratou vuli na tisaipeli vua na gone lailai. IV. Ena Jemesa eda rogoca kina na ‘veiba’ se veileti vakalialia ka na sega ga ni dua na ka vinaka erawa mai kina, na veisei ga kei na veivakalolomataki. Eratou veibataka na tisaipeli se ko cei e dodonu me liu vei iratou. Eratou sa dui vakasataki iratou yadua se dui boletaki koya ga:vaka vuli, veika eratou dui rawata, o cei e wekai Jisu dina, o koya ga sa kacivi e liu, o koya e qase duadua. Sa na via vaka koya na nodai le talega nida veiba se veileti. V. Sa sega ni taura vakamamada ko Jisu na veileti oqo, ia sa ka bibi sara. Wilika na tikina 35, “ia ni sa tiko sobu ko Koya…” sa kenai balebale ni dua dina na ka bibi e gadreva me ratou kila na tisaipeli. O koya e via ‘liu, me muri’ ko ya, o koya e gadreva mei liuliu, me dauveiqaravi. Sa ka bibi me ratou vakadeitaka ena nodratou dui bula na kena yaco se caka na Matanitu ni Kalou e vuravura, me vaka na vakasama va-Kalou sa mai vakaraitaka ko Jisu, ka sega ni yaco ga na dui lomadratou ena via rogo se dokai. Me vakamatatataka sara nai balebale ni ka e tukuna, sa kauta mai ko Jisu e dua na gone lailai ka vakaduria e matadratou na tisaipeli, dusia na gone lailai ka kaya meratou vaka ko ya na tisaipeli. A cava beka ko ya? Dua, na gone lailai e tu vua e dua na vakabauta levu ni kila ni rawa ga ni rawata na ka kece e vinakata mai veirau ko Ta kei Na: na kena, na mena, nona vakavaletaki kei na nona maroroi. Sa tu vua na gone lailai na yalo ni vakararavi taucoko vei rau na nonai tubutubu. Rua, na gone lailai e dauvakarorogo ka talairawararawa. Sa vinakata ga ko Jisu me dusia vei iratou na tisaipeli ni ratou via muri Koya ka vinakata meratou “liu”, me tu vei iratou na Vakabauta levu, na yalo ni vakararavi, na dauvakarorogo ka talairawarawa. Meratou waraka ga na veika e cakava na Kalou vei iratou, sega ni veika eratou nanuma se vinakata me ratou rogo se dokai kina. Oqori ga na veika cecere ena vinakati iratou kina ko Jisu ka vakakina na Kalou. Marika 9: 37 “O koya yadua sa vinakata e dua na gone lailai vakaoqo ena vuku ni yacaqu, sa vinakati au...sa vinakati koya talega sa talai au mai.” VI. Sai vakavuvuli yaga sara vei keda kece na muri Jisu se vakaevei?
3. Na Sala ni Vuli Vola Tabu [Bible Study Methods] mo rai kina; na sala ni vakadewataki ni vosa [exegesis]:A. Ni soli mai na lesoni se tikina mo wilika: wilika sara, oti qai wilika nai talanoa ni bera na lesoni, tarava nai talanoa ni oti na lesoni ko ya [context]. B. Tovolea mo kila toka nai naki ni kena volai nai vola koya; me vakataki Joni 20:30-31.C. Wilika tale na lesoni ka toqa na vosa kei na vakasama bibi e lauti iko? D. Ko raica rawa e dua na vakasama e buwawa ka sega ni macala vinaka, raica tale ka wilika na kena vakadewa vakavavalagi, kena e rawarawa? E. Raica tale na tikina enai Vola Tabu e rawa ni vakamacalataka na vakasama ko raica tiko, me vaka ena veivola tale eso enai Vola Tabu.Vakayagataka e so na taro ena vosa: A cava [what]? Gauna cava e volai kina se cavuti kina na vosa [when]? A cava na vuna [why]? Caka/yaco/rawa vaka evei [how]? F. Raica na “a” “b” “c” lalai enai Vola Tabu vakaidusidusi ka tukuna na vanua mo wilika tale me vakamatatataka na tikina ko wilika tiko; na references se foot/end notes. Indexes enai VT Vakavavalagi. G. Dikeva na vakayagataki ni gauna [tenses]: “Au a lako!” [past], “au sa lako!” [present] kei “au na lako! “ [future ]? I. Raica rawa e so na vakasama vou? [Goleva na veitikina ena lesoni ni kua? Se dua ga na tikina] J. Mo nanuma tiko ni ko wilika tiko e dua nai vola ka volai ena 2000 vakacaca na yabaki sa oti, mo vakasamataka na i tuvatuva ni vanua [geography], nai tovo ni bula, [culture and traditions], na veika e yaco ena gauna koya [history], kei nai vakarau ni nodra volavola [literature].K.Ia sa dei tu ni oqo na vosa ni Kalou, e vosa bula [Ipiriu 4:12]. Mo masulaka ka nuitaka na Kalou ena nomu vukei ni sereki ni vosa.L. Sa kena gauna oqo mo tovolea ke ko gadreva me toso cake tikoga na nomu kila na i Vola Tabu , mo tekivu vakavolia e so nai vola ka rawa me vukei iko. Eso nai Vola Tabu sa tu vata kei na kenai vakamacala [Commentary] se Dictionary of the Bible kei na nomu Dauwilika wasoma na Taro enai vola ni Sere vakaviti sa no kina na yavu ni noda vakabauta kei na cioloji ni lotu. M.Na kena i otioti mo qai taroga na taro: A cava e da vulica rawa mai nai talanoa oqo? Se A cava na kenai balebale vei au/kena yaga vei au ena noqu i tutu vakatamata, vakalotu vakarisito, etc, se cava na kenai balebale /yaga ki nai vavakoso? N.Kua ni rawai sara ena muria nai kalawa e soli yani enai vola baleta ni na tubu mai eso na vakasama e vakavotuya na Yalo Tabu, me golevi sara koya.
VEIKAUWAITAKI A cava meda cakava me sureti kina ko ira era sega ni lewe ni lotu? E dua e da nanuma meda sikovi koya? A cava tale e rawa ni vakayacori?
Jovili kei Lisa Meo


text:
Kadavu
Yanuyanu ko Kadavu — E dua na yanuyanu e Viti.
[Veisautaki] Manumanu Vuka e Kadavu
Na i vola oqo “Manumanu Vuka e Kadavu” a volai vakatabakidua me baleta na kedra maroroi ka taqomaki na manumanu vuka e na yanuyanu ko Kadavu.
Na “Manumanu Vuka e Kadavu” e vakamacalataki ira vakaleleka na veimataqali manumanu vuka ka ra kunei e Kadavu. Oqo e will king na kedra roka, i vukavuka, i bulibuli kei na nodra i tuvaki ni bula.
A vakaitavi na tabana ni cakacaka na National Trust of Fiji e na vakadewataki vaka-Viti ni vola oqo. Keitou sa nuitaka ni ko ni na taleitaka na wilika na i vola oqo, ka me ka ni vuli vei keda kece, vakabibi na noda veivuketaka vata na nodra maroroi ka taqomaki na i you bula ni noda vanua.
E ratou vakailavotaka na tabaki ni vola oqo na RARE Centre for Tropical Conservation mai America.


text:
Ai Tukutuku-vinaka sa vola ko Maciu
From Wikipedia
- Ai tubutubu i Jisu, a nona sucu mai vua na goneyalewa.
- Ni sa sucu ko Kisu, sa lako mai na tu i cake eso na tamata vuku me ra cuva vua; a sa kidroa ko Eroti, kei ira kecega na kai Jerusalemi; a sa vereti Jisu ko Eroti me vakamatea. Sa drotaki rau na veitinani ki Ijipta ko Josefa, a sa mokuti ira na gonetagane lalai ko Eroti. Sa mate ko Eroti, sa qai lesu tale ki Jutia ko Josefa kei rau na veitinani.
- Sa dauvunau mai Jutia ko Joni na dauveipapitaiso, a sa papitaisotaki ira na lewe vuqa. Sa papitaisotaki Jisu ko koya.
- Sa dauveretaki Jisu na tevoro. Sa laki tiko ki Kapenaumi ko Jisu. Sa dauvunau ko Jisu; a sa kacivi Pita, kei Adriu, kei Jemesa, kei Joni, me ratou nonai talatala. Sa veilakoyaki ko Jisu me vunau ka vakabulai ira na mate.
- Sa Vakatakila ko Jisu Na ka eso sa Kalougata kina na tamata.
- Sa vakabula na vukavuka ko Jisu, kei na tina ni wati i Pita. Sa qai tukuma vei ira na nona tisaipeli nai valavala ni tamata sa muri koya. Sa qai vunauca na wai, a sa vakasevi ira na tevoro mai na tamata e le rua.
- Sa vakabula ko Jisu e dua sa tauvi-paralasi. Sa kacivi Maciu, sa kana vata kei ira sa tamata ca. Sa vakatakila na ka era sa sega ni lolo kina na nona tisaipeli e na goneyalewa sa ciba, kei na matabokoe le rua, kei na galu. A sa vakavulici ira na nona tisaipeli me ra daumasu me lewe vuqa nai talatala.


text:
By Sunil Sharma
Ba midfielder Malakai Tiwa and Lautoka striker Valerio Nawatu have joined Apisai Smith and Tavua’s Jonas Naceva on top of the National Football League goal scores’ chart with six goals each.
Tiwa scored against Navua in Ba’s 2-0 win last Saturday while Nawatu netted his double against Tavua.
Updated goal scorers standings
6 Goals: Apisai Smith (Rewa) Jonas Naceva (Tavua) Malakai Tiwa (Ba) Valerio Nawatu (Lautoka)
5 goals: Shivam Nathan (Suva)
4 Goals: Simione Tamanisau, Arvindra Naidu, Zibraaz Sahib (Lautoka) Apisai Sasewa (Labasa) Ratu Josefata Dugucagi (Nadi) Ralph Sherwin, Joseph Mishra(Suva) Epeli Saukuru ( Rewa)
3 Goals: Praneel Kumar (Rewa) Kamal Hassan (Lautoka) Jone Salauneune (Ba) Uraia Loki (Nadi) Luke Ha’atera, (Suva)
2 Goals: Avinesh Waran Swamy, Kitione Tabaiwalu, Osea Vakatalesau (Ba), Uraia Loki, Krishneel Krishna Ratu Veresa Toma ( Nadi ) Samuela Vula (Suva) Dave Radigiqai, Samesa Nakosia (Lautoka) Inia Boko, Sailosi Livatalo ( Navua ) Nalinesh Reddy, Apisalome Turuva, Taione Kerevanua, Filipo Daugunu (Labasa) Waisea Tale Junior, Tomasi Tuicakau, Luke Rawadamu (Nadroga) Jesoni Takala ( Navua) Akuila Bulewa (Savusavu)
1 Goal: Waisake Navunigasau, Nitan Kumar, Sameula Drudru, Simione Maikali (Suva), Jale Vota (Tavua), Maika Waqa, Javed Hussein, Jone Vono, Mohammed Rahman (Lautoka), Wallace Bali, Vinit Singh Isikeli Jeke Keli, Sitiveni Watkins, Krishneel Dutt, Levi Tawake (Nadroga), Isoa Ratuva, Malakai Rakula, Netani Doli, Isoa Ratuva (Nadi), Lorima Dau , Iosefo Verevou , Setereki Hughes , Roderick Singh, Ratu Semi, Dileqa, Marika Rodu, Meneusi Senibuli ( Rewa) Sandeep Nair, Nemani Rasiga,Ajesh Narayan, Melvin Reddy, Maciu Dunadamu ( Labasa) Mavileko Nakama , Manueli Kalou, Isimeli Naresia, Keni Doidoi, Marika Madigi, Ronil Kumar, Aisea Codro, TuiMasi Manuca (Ba) James Charittar, Jesoni Takala, Peni Nabete (Navua). Mohammed Saiyaz., Solomon Opeyemi Olatade, Andre Scott, Sushil Chand (Savusavu) Vilitati Ratu, Loveneel Pratap, Saula Matarai, Sameula Nabenia, Lasarusa Saucoko (Tavua).
FijiLive


text:
Ore ga Doutei o Sutetara Shinu Ken ni Tsuite
Ore ga Doutei o Sutetara Shinu Ken ni Tsuite Manga Chapters
- Ore ga Doutei o Sutetara Shinu Ken ni Tsuite Chapter 6 Nov 02, 2012
- Ore ga Doutei o Sutetara Shinu Ken ni Tsuite Chapter 5 Oct 15, 2012
- Ore ga Doutei o Sutetara Shinu Ken ni Tsuite Chapter 4 Aug 18, 2012
- Ore ga Doutei o Sutetara Shinu Ken ni Tsuite Chapter 3 Aug 15, 2012
- Ore ga Doutei o Sutetara Shinu Ken ni Tsuite Chapter 2 Aug 12, 2012
- Ore ga Doutei o Sutetara Shinu Ken ni Tsuite Chapter 1 Aug 05, 2012


text:
Koro
Yanuyanu ko Koro — E dua na yanuyanu e Viti.
Na yanuyanu oqo ko Koro e kilai levu ena noda vanua ni yanuyanu ni marau ka ra kilai tani na kena veimatasere ena buturara ni veivakamarautaki. Ia e lailai sara nai tukutuku me baleta na kenai yaubula se na veivakatorocaketaki eso. Ko Koro e kaono tiko ni yanuyanu levu ena noda vanua, ka tiko kina e tinikava na koro ka rauta ni 109 na kilomita vakarivirivi na kena levu.
[Veisautaki] Manumanu Vuka e Koro
E tolusagavulu taucoko na levu ni manumanu vuka e kunei rawa ena vakadidike oqo. E ruasagavulu ka lima na manumanu ni vanua ka lima na manumanu ni waitui. E lima na manumanu vuka ni vanua e nei Viti duadua; aya na Kaka, Kula, Soqe, Reba kei na Delakula. Mai vei iratou na lima oqo, e kunei ni sa bau levu dina nai wiliwili ni Kula kei na Kaka. Ena yaga me dikevi tale mada se cava e vakavuna na levu ni kedrau wiliwili.